
firea noastră o avea de la Dumnezeu, ci asemănatu- 
s-a dobitoacelor celor fără de minte, impulsul de a 
naşte devenind pătimaş. 

8. Pentru aceasta nu numai că a venit Dumnezeu 
între oameni, ci a venit întrupându-Se din Fecioară 
curată şi sfântă sau, mai curând, Preacurată şi Preas- 
fântă, fiindcă a fost mai presus de orice întinăciune 
nu numai cu trupul, ci a fost fecioară mai presus şi 
de cugetele cele întinate care vin de la pofta trupului. 
lar la această fecioară, luarea în pântece zămislire, 
umbrită de Preasfântul Duh, nu a adus-o pofta 
trupului, ci bunăvestirea şi credinţa în întruparea lui 
Dumnezeu, care a biruit orice minte şi cuvânt, ca fiind 
mai presus de rânduiala firii şi mai presus de cuvânt, 
fuindcă nu a stăpânit-o mai înainte vreo învoire păti- 
maşă sau vreo ispitire a poftei trupeşti. Căci aceasta 
era mereu sălaş Domnului prin rugăciune şi prin 
râvna duhovnicească — „iată roaba Domnului, fie 
mie după cuvântul tău” (Luca, 1:38) a grăit Fecioa- 
ra către Îngerul Buneivestiri şi luând în pântece a 
zămislit. Aşadar, fiindcă tocmai această fecioară a 
fost găsită vrednică, cea care este cântată şi de noi 
astăzi, pe această pururi fecioară mai înainte de 
veacuri a rânduit-o Dumnezeu şi a ales-o dintre 
toate fecioarele din veac care au bineplăcut Lui. 

9. Şi vedeţi de unde îşi are obârşia această alege- 
re! Dintre copiii lui Adam, minunatul Set a fost cel 
ales de Dumnezeu ( Fac. 4:26) pentru frumuseţea 
purtărilor lui şi pentru buna pază a simţurilor şi pentru 

buna cuviinţă a virtuţilor, arătându-l pe el ca pe un 
cer însufleţit, şi dobândind pentru acestea alegerea, 
din care Fecioara aceasta avea să odrăslească, 
potrivita căruţă a lui Dumnezeu celui mai presus de 
ceruri, care a chemat pe toți oamenii la cereasca 
înfiere. 

10. Pentru aceasta se şi numesc fii ai lu: Dum- 
nezeu tot neamul lui Set, pentru că din neamul 
acestuia a binevoit a naşte fiul omului pe Fiul lui, 
fiindcă şi Set se tâlcuieşte Înviere, sau mai degrabă 
reînviere cea care este, în primul rând, Domnul care 
a făgăduit şi dăruit viaţă fără de moarte celor care 
cred întru El. Dar cât de mare este chipul corespun- 
zător! „Căci Set s-a născut din Eva , precum ea în- 
săşi zice „în locul lui Abel ( Fac. 4:25) pe care l-a 
ucis Cain pizmuindu-l, iar Hristos S-a născut din 
Fecioara cu firea, în locul firii lui Adam, pe care piz- 
muindu-l, l-a ucis începătorul şi întâistătătorul răutăţii. 
Dar Set nu l-a înviat pe Adam — căci chip al învierii 
s-a socotit — însă Domnul nostru lisus Hristos pe 
Adam l-a înviat căci El este adevărata viaţă a oame- 
nilor şi Înviere prin care şi cei de la Set, după nădejde, 
au fost învredniciţi de dumnezeiasca înfiere, fund 
numiţi fii ai lui Dumnezeu, fiindcă este limpede că în- 
tru această nădejde sunt numiţi fii ai lui Dumnezeu, 
adică de la cel dintâi care a chemat numele Dom- 
nului care a şi primit alegerea. lar acesta unul şi în- 
tâiul era Set însuşi care, după cum este scris de 
Moise, „cel dintâi a nădăjduit să cheme numele 

Domnului Dumnezeu” (Fac. 4:25) Vedeţi că după 
nădejde a dobândit dumnezeiasca numire? 

| |. Aşadar avându-și obârşia de la aceşti fii ai lui 
Adam, alegerea a celei ce avea să fie Maica lui 
Dumnezeu, după cunoaşterea Lui cea de mai înain- 
te, şi desăvârşită între neamurile vremii, a coborât 
până la regele şi profetul David şi la urmaşii tronului 
şi neamului lui. Şi fiindcă era deja timpul pentru 
plinirea acestei alegeri, au fost aleşi loachim şi Ana 
din casa şi din seminţia lui David, căci erau fără de 
copii, fiindcă au trăit în înfrânare şi fundcă erau cei 
mai buni în ceea ce priveşte virtutea, dintre cei care 
îşi aveau obârşia din David, după neam şi după pe- 
trecere. Acestora — care prin nevoinţă ascetică şi 
prin rugăciune, cereau de la Dumnezeu dezlegarea 
nerodirii lor, şi făgăduiau că rodul cel născut se va 
aduce înainte între copiii făgăduiţi lui Dumnezeu —, 
de la Însuşi Dumnezeu s-a făgăduit şi s-a dăruit 
Maica Domnului de azi, astfel ca fund născută din 
mulţime de virtuţi cea Atotvirtuoasă şi din felurite 
chipuri de înfrânări, Preacurata să ia rod în pântece, 
şi unind înfrânarea cu rugăciunea şi nevoinţa, să de- 
vină născătoare în feciorie, născându-L cu trupul 
întru nestricăciune pe Cel născut cu dumnezeirea din 
feciorelnic Iată mai înainte de toţi vecii. O întraripare 
unei asemenea rugăciuni! O neîmpiedicare pe care 
a aflat-o la Domnul! 

12. Însă fiindcă aceia astfel au dobândit prin ru- 
găciune unele ca acestea şi au văzut pogorându-se 


230 


OMILIA 52 


în faptă dumnezeiasca făgăduinţă către ei, s-au stră- 
duit şi ei să-şi împlinească făgăduinţa făcută către 
Dumnezeu ca nişte iubitori de adevăr, iubitori de 
Dumnezeu şi iubiți de El, de îndată ce a fost înţăr- 
cată au adus-o înaintea sfântului altar al lui Dumnezeu 
şi înaintea sfinţitului Lui lerarh, pe cea cu adevărat 
sfântă şi fuca Domnului şi acum Fecioară şi Maică a 
lui Dumnezeu. Şi deşi era încă la o astfel de vârstă, 
fiind plină de harurile cele dumnezeieşti şi desăvâr- 
şit împlinită cu mintea şi cunoştinţa, totuşi mai mult 
decât celelalte care se desăvârşiseră mai înainte de 
ea, s-a arătat că nu a avut nevoie să fie adusă, ci ea 
însăşi din propriul ei imbold către Dumnezeu printr-o 
cunoştinţă nemijlocită, ca şi cum i-ar fi crescut aripi 
de la sine fiind purtată spre sfânta şi dumnezeiasca 
sete şi dragoste şi având o asemenea vrednicie, 
prin ea însăşi, a aflat calea şi sălăşluirea în Sfânta 
Sfintelor. 

13. lar când a cunoscut arhiereul Domnului că 
de la sine copila avea harul cunoștinței lui Dum- 
nezeu, mai mult decât toate celelalte, se cuvenea să o 
şi învrednicească mai mult decât pe toate celelalte, de 
sălăşluirea în Sfânta Sfintelor şi să-i încredinţeze pe 
toţi de aici prin cele petrecute, de dragostea ei şi de 
conlucrarea şi alegerea lui Dumnezeu, care a trimis 
acolo de sus prin îngerii săi negrăită hrană Fe- 
cloarei, prin care a întărit-o cu firea în lucrarea 
celor mai bune, pe cea care era şi cu trupul mai cu- 
rată şi mai presus şi decât cele netrupeşti, păzind-o 

şi desăvârşind-o. Având cugetele cereşti şi supuse, 
nu numai că a intrat simplu în Sfânta Sfintelor, ci şi 
sălaş a aflat acolo, ca una care a fost închinată lui 
Dumnezeu, nu pentru o perioadă de puţini ani, 
deoarece prin ea cerurile se vor deschide la vremea 
potrivită pentru a fi date spre sălaş veşnic celor care 
cred naşterii ei minunate. 

| 4. Aşadar pentru aceasta cea aleasă între cei 
aleşi din veac, arătându-se ea însăşi Sfânta Sfintelor, 
ca cea care a avut trupul mai curat şi mai dumneze- 
jesc decât cele mai curate duhuri, încât să se arate 
nu numai primitoare a dumnezeieştilor cuvinte, ci şi 
primitoare a Însuşi Cuvântului celui Unul născut şi 
ipostatic al latălui celui fără de început -, a fost 
astăzi în chip preadrept aşezată în cel mai de taină 
altar, ca o comoară a lui Dumnezeu folosită la vreme, 
aşa cum s-a şi întâmplat, pentru îmbogățirea şi înfru- 
museţarea mai presus de frumuseţe şi decât toată 
frumuseţea. Pentru aceasta se slăveşte ca Maică şi 
Fecioară, în toată puterea cuvântului şi înainte de 
naştere şi după naştere. lar noi, cugetând adânc la 
mântuirea noastră ce s-a lucrat nouă prin ea, să 
aducem ei mulțumire şi cântare din toată puterea. 
Căci femeia cea plină de recunoştinţă despre care 
se pomeneşte în Sfânta Evanghelie că, auzind şi nu- 
mai puţin din cuvintele mântuitoare ale Domnului, 
i-a dat în schimb slavă maicii Lui, fericind-o, cu glas 
mare din mulțime, a strigat către Hristos zicând: 
„fericit pântecele care te-a născut şi sânii la care ai 

supt (Luca, 11:27). lar noi toate cuvintele vieții 
veşnice avându-le scrise de la aceasta şi nu doar 
câteva cuvinte, ci şi minunile, şi patimile şi prin ele, 
învierea din morţi a firii noastre, şi înălţarea la 
ceruri, şi viața cea fără de moarte făgăduită nouă şi, 
mântuirea cea fără de schimbare, cum nu vom pre- 
amări cu laude şi nu vom ferici fără încetare pe 
maica celui ce ne-a adus nouă mântuirea, maica 
Dătătorului de viaţă, prăznuind şi zămislirea şi 
naşterea şi mutarea sălăşluirii ei în Sfânta Sfintelor? 

15. Dar acum să ne mutăm şi noi înşine cu 
mintea de la pământ la cele înalte şi să ne schimbăm 
de la trup la duhul. Să ne întoarcem dorul de la cele 
vremelnice către cele dăinuitoare. Să ne înţelepțim 
plăcerile cele trupeşti care se nasc ca o atracţie în 
suflet şi care după puţină vreme se trec, să râvnim la 
darurile cele duhovniceşti. Astfel încât să rămânem 
fără de prihană. Să smulgem din vârtejul cel de jos 
obişnuinţa trupului nostru şi cugetul să îl ridicăm la 
sălaşurile cele cereşti, în Sfânta Sfintelor de acolo, 
înlăuntrul căreia şi Fecioara locuieşte acum. 

| 6. Căci: astfel ajung la ea în chip folositor pen- 
tru noi, cu o îndrăznire bineplăcută lui Dumnezeu şi 
cântările noastre de laudă şi rugăciunile noastre 
către ea şi, dobândind-o mijlocitoare pentru bună- 
tățile cele prezente şi cele viitoare şi dăinuitoare, să 
fim fii moştenitori, cu harul şi iubirea de oameni al 
Celui născut dintr-însa pentru noi, al Domnului 
nostru lisus Hristos, Căruia se cuvine slava, cinstea 

şi închinăciunea, împreună cu Cel fără de început 
Părinte al Lui şi cu Cel împreună veşnic şi de viață 
făcătorul lu: Duh, acum şi pururi şi în vecii vecilor. 

La intrarea în Sfânta Sfintelor şi despre 
viaţa după chipul lui Dumnezeu petrecută 
acolo a Preacuratei Stăpânei noastre 
de Dumnezeu lNăscătoarei şi pururea 
Fecioarei Maria 


|. În lucrurile care depăşesc puterea omeneas- 
că, fie că trebuie să ridice greutăţi, fie să se întreacă 
în discursuri cu cei care sunt cu totul neputincioşi 
în fiecare din cele două domenii, cei care sunt su- 
periori, fie prin puterea trupului, fie prin iscusința 
cuvintelor, ajung la un rezultat egal cu cei întru totul 
neputincioşi, fiindcă nici unii, nici alţii nu ar duce la 
bun sfârşit lucrul, nici nu ar atinge vreodată scopul 
propus. Ar fi cu neputinţă cuiva a atinge cu mâna 
stelele, chiar de ar fi uriaş şi ar putea să îşi întindă 
mâna mai mult decât toţi ceilalți, precum ar fi cu 
neputinţă aceasta şi celor mici de statură, fundcă şi 
unii şi alţii, deopotrivă, sunt egal depărtaţi de acele 
înălţimi eterice, tot aşa cei vestiți prin elocinţa lor — 
când este vorba de lucruri mai presus de cuvânt, cu 
nimic nu sunt mai buni decât cei cu totul neiscusiţi 
în arta de a vorbi. Căci cine oare, încercând să se 

ocupe de acele lucruri în faţa cărora orice cuvânt 
păleşte, nu se va arăta doborât de mărimea lor 
adioma acelora care sunt cântaţi în mituri că pot ei 
singuri să susțină greutatea universului întreg, sau în 
chipul acelor alcătuitori de mituri, potrivit cărora ar 
fi cu putinţă oamenilor a încerca singuri prin ei înşişi 
să deschidă drum către cer, până într-atât sunt rătă- 
ciți de adevăr, pe câtă este neputinţa cugetelor şi cu- 
vintelor omeneşti a atinge Cuvântul dintâi, fiind un 
lucru mai presus de lume şi de cele pământeşti şi 
din jurul pământului, fiind una cu cele dumnezeieşti 
şi fiind socotit de un chip cu Dumnezeu. 

2. Dar mai presus de cea mai înaltă culme a tu- 
turor sfinţilor, este Maica lui Dumnezeu care trece — 
pentru a grăi ca în Psalmi —, „spre locaşul cortului 
celui minunat” şi care a intrat în Sfânta Sfintelor „în 
glas de bucurie şi de laudă (Ps. 41:4,5) şi în răsu- 
netul cântărilor dumnezeieşti pe de o parte, al celor 
care o însoțeau atunci şi, pe de altă parte, al nostru 
al celor care acum o sărbătorim. Deci este mai pre- 
sus şi de această înălţime a sfinţilor din ceruri, nu 
numai fiindcă nici unul dintre toţi nu ar putea vreo- 
dată să ajungă la vrednicia de a cânta cum se cuvine 
— dar nici toţi laolaltă, chiar de s-ar întâmpla să fie 
reuniți într-unul, fund toţi o singură gură — pe toţi 
câţi au fost mântuiţi prin Fiul ei. Şi chiar dacă toată 
zidirea ar fi lăsată să îi aducă slava corespunzătoare 
celei care este Maica Ziditorului a toate, cum ar 
putea fi de vreun folos laudele noastre, faţă de 

măririle aduse de Fiul ei, încât chiar de vei socoti pe 
toți la un loc, şi nu va fi totuşi decât puţinul unei pică- 
turi de ploaie faţă de oceanul negrăit al slavei? Astfel, 
cât de mult depăşeşte puterea mea şi cât de mult mă 
abţin să socotesc că voi găsi cuvântul de laudă care 
să fie pe potriva desăvârşirii Maicii Domnului după 
virtute şi celei care este cu adevărat mai fericită şi 
mai bună decât toate sau decât întreaga zidire. 

3. Cum dar altfel aş putea să împlinesc dorul şi 
cum îmi voi face datoria, sau cum voi mărturisi 
harul atâtor nesfârşite daruri care vin de la ea peste 
mine decât înălţând cântare ei din toate puterile? 
Căci dorul înalţă iar datoria constrânge, atât pentru 
voi cât mai ales pentru mine. lar harul primit făgă- 
duieşte şi, în cele ce urmează, iertarea care vine de 
acolo iar iubirea de oameni a acestei Mirese pu- 
rurea fecioare este neîncetată, precum o inimă care 
străbate pe toţi supuşi, ca şi cum le-ar cuprinde pe 
toate şi le-ar păstra pe toate întru sine, fiind aproape 
mereu prezentă pentru cei care o cheamă, prin 
neobosita ei mijlocire lucrătoare şi atotfolositoare, 
către Cel Ce S-a născut dintr-însa Dumnezeu, mij- 
locire care în chip proniator le împlineşte pe toate, 
atâtea câte putem cunoaşte din bunătăţile cele re- 
vărsate peste noi de către ea şi pe care noi le vom 
zări cunoscându-le, şi din cunoştinţă având mai în- 
tărită credinţa. 

4. Pe aceasta şi eu o chem cu toată puterea cre- 
dinţei, nădăjduind ca până în sfârşit să o am drept 


25 


SFÂNTUL GRIGORIE PALAMA 


ajutor, cufundându-mă în noianul minunilor sale. 
lar pentru voi toţi câţi sunteţi adunaţi în jurul nostru 
acum precum şi pentru cele ce vor urma pe parcursul 
acestui cuvânt, nu este nevoie să mă justific. Dar vă 
veţi arăta cu uşurinţă îngăduitori dacă veţi ţine seama 
şi de vorbitor, de pricini şi de măreţia subiectului. 
Dar mai ales fiindcă fiecare dintre voi aveţi nevoie 
de la toți de îngăduinţă ori de câte ori aduceţi Maicii 
Domnului felurite cântări — şi ar trebui să îi aduceţi 
cât mai multe, cu toţii fiind îndatoraţi să îi aducem 
prinos Maicii Domnului, laolaltă şi fiecare în parte, 
prin noi înşine şi în conlucrare unii cu alții — aducân- 
du-i deci datorata laudă dar cunoscând totodată că 
nu suntem vrednici să o cântăm. Prin urmare, în- 
soțindu-ne în cântările închinate ei din orice veac, 
cele din fiecare ceas şi din fiecare zi, împlinim fără 
încetare dumnezeiescul şi melodiosul cor în jurul 
celei ce s-a făcut cămară de nuntă cerească. 

5. Vino, aşadar, dumnezeiască oştire, teatru sfânt, 
ceată în unimea Duhului ceresc, lucraţi împreună 
cu mine cuvântul şi însuşiți-l nu numai deschizân- 
du-vă urechile şi tinzând şi mintea odată cu ele, ci 
aducând în ajutor şi rugăciunea curată. Astfel încât 
Cuvântul Dumnezeului celui de sus să-mi dea aju- 
tor să grăiesc cuvintele pentru maica Sa, ca nu cum- 
va cel ce cântă să cânte fals, ci să-mi dea să execut 
cântarea ca ceva armonios pentru urechile iubitoa- 
re de cuvântări dumnezeieşti. Este deci trebuinţă de 
îmbelşugatul ajutor al lui Dumnezeu, atât pentru cei 

ce se înhamă la acestea, care sunt lucrarea numai şi 
numai a inspiraţiei de acolo, cât şi pentru aceia care 
din veac au adus cele mai potrivite şi mai 
desăvârşite cuvântări. Căci orice percepţie a simţu- 
rilor, precum şi a celor simţitoare, Dumnezeu le-a 
sădit la început în pământ, şi fundcă nicidecum nu 
exista ceva dintre cele aflate în puterea simţirii care 
să poată cuprinde mintea, l-a zidit pe om cuprinză- 
tor al minţii. Fiindcă iarăşi — deşi a dat neamul ome- 
nesc, a descoperit Apostolului că nu se găseşte nici 
unul dintre aceştia care să-L poată cuprinde pe 
Dumnezeu „prin Care toate şi din pricina Căruia 
toate s-au făcut” — a făcut pe această pururi fe- 
cioară, acum după cum a binevoit mai apoi, ca să 
ZIC aşa, Împărăţie a Lui spre plinirea în trup a dum- 
nezeirii, dumnezeire arătată printr-o mare şi cuprin- 
zătoare curăţie dar nu numai cuprinzătoare, o! 
preaslăvită minune! ci şi născătoare şi săvârşitoare a 
dumnezeieştii înrudiri a tuturor oamenilor , a celor 
de dinainte de ea şi a celor de după ea. 

6. Căci fiind alese de Dumnezeu două neamuri 
din tot veacul, Născătoarea de Dumnezeu a stătut 
la mijlocul acestora apărând în chip descoperit, ca o 
podoabă însufleţită a toată frumuseţea, icoană însu- 
fleţită a toată virtutea, sălaşul şi încununarea harurilor 
omeneşti şi dumnezeieşti şi, ca să spunem aşa îm- 
preună-folositoare cerului şi pământului şi tuturor 
celor mai presus de ele. Căci aceasta este cea mai dum- 
nezeiască întâistătătoare a Israelului celui duhovnicesc, 

— care este acelaşi lucru cu a spune desăvârşirea nea- 
mului creştinesc — fiind pricina Celui mai presus de 
toată pricina, prin Care a răsărit tot neamul pă- 
mântesc şi care i-a făcut pe toţi cereşti, arătându-i 
duh în loc de trup, şi făcându-i fii ai lui Dumnezeu. 
lar cât priveşte Israelul cel după trup, din care s-a 
născut după trup, la atâta slavă i-a adus pe strămoşi, 
încât pentru ea au fost făcuţi şi părinţi ai lui Dum- 
nezeu. Dar mai ales, ca să spun ceva mai cuvenit 
despre cât de mare este vrednicia acestei Fecioare 
Mireasă, nu numai că a mijlocit pentru neamurile 
cele alese, dar a stat între Dumnezeu şi tot neamul 
omenesc, pe Dumnezeu făcându-L Fiu al Omului, 
iar pe oameni făcându-i fu ai lui Dumnezeu. Sin- 
gură această maică prin fire, dar biruind rânduiala 
firii, L-a născut pe Dumnezeu şi prin negrăita ei 
naştere s-a făcut Împărăteasă a toată zidirea din 
lume şi mai presus de lume „căci toate prin El 
s-au făcut şi fără El nimic nu s-a făcut din ce s-a fă- 
cut. (loan, 1:3) 

(. lar însemnele acestei Împărăţii nu sunt gătirea 
cu coroane, pentru mulți neatinse, pietrele preţioa- 
se sau purpura şi veşmintele alese şi podoabele îm- 
părăteşti cele schimbătoare, pe care le caută cei care 
vin din pământ şi care nu pot să se desprindă de 
cele pământeşti şi al căror suflet este mai degrabă 
stăpânit de mantia împărătească, decât sunt ei 
purtători de mantie împărătească. lar acele semne 
ale Împărăției cereşti care este Maica Domnului 

sunt negrăitele şi nebănuitele haruri, puterile şi ener- 
giile cele mai presus de fire care se îndreaptă sus şi 
mai presus de cerurile acestea ordonate. Apoi sunt 
profeţiile şi dumnezeieştile aşezăminte care au în- 
dreptat spre mai bine legile firii, venirea Duhului 
Sfânt şi umbrirea dumnezeiescului Duh, luarea în 
pântece şi zămislirea cea mai presus de fire în fe- 
ciorie, deşertarea Cuvântului lui Dumnezeu, naşterea 
în feciorie a pururea Fecioarei şi, minunea minu- 
nilor! deschiderea pântecelui prin naşterea fără 
sămânță bărbătească a pruncului, ci păzind neatin- 
se şi fără a rupe peceţile fecioriei. 

8. Cine ar putea, nu spun să se cufunde în adânc, 
ci măcar să privească în altarul cel cu adevărat şi cu 
totul nepătruns şi să ajungă dinaintea uşilor sălaşului 
întru care s-a pogorât să locuiască Cel Care îşi are 
sălaşul mai presus de toată firea, Împăratul cerurilor, 
Domnul Domniilor, Cel Care prin fire are asupra tu- 
turor nesurpată putere? Ce cuvânt s-ar putea apropia 
cât de puţin de această vrednicie şi dacă îi s-ar îngă- 
dui aceasta, să istorisească cele ale ei şi cele despre 
ea, cele mai dinainte şi de după negrăita ei naştere? 
Cine deci ar putea exprima în chip vrednic adu- 
cerea de sus a negrăitei hrane, solia cea din cer a 
magilor care ajungeau spre închinare de departe, 
slavoslovia făcută de îngeri unind pe cele cereşti cu 
pământul şi împreună adunându-se, ca supuşi ai Îm- 
părătesei a toată lumea. Căci şi mai înainte de toate 
acestea încă, şi pentru acestea, profeţii ale profeților 

celor primitori de Dumnezeu, au vestit mai dinainte 
faceri de minuni şi prin cuvinte învăluite însuşi ma- 
rea minune care avea să vie. Aşezăminte ale Duhu- 
lui în multe feluri au preînchipuit adevărul care 
avea să fie. Schimbări ale neamurilor şi lucrurilor au 
deschis cale săvârșirii acestei noi taine, însemnând 
făgăduinţa lui Dumnezeu către loachim şi Ana că 
vor naşte la bătrânețe, ei care din tinereţe au fost 
fără copii şi făgăduinţa acestui minunat cuplu, către 
Dumnezeu, că vor dărui înapoi Dăruitorului pe cea 
dăruită. După această cu adevărat datorată şi dreap- 
tă făgăduinţă este şi drumul la dumnezeiescul tem- 
plu cu cea închinată lui Dumnezeu, ca şi neobişnuita 
intrare a Împărătesei acesteia în însăşi Sfânta Sfin- 
telor, care era locaşul consacrat lui Dumnezeu şi de 
unde le vorbea arhiereilor care, la timpul cuvenit 
intrau acolo o singură dată, în vreme ce fecioara 
maică în vârstă de trei ani a intrat şi a rămas acolo 
pentru Noi. 

9. Pentru aceasta şi noi prăznuim azi, privind răs- 
plata de folos comun pentru înfrânarea cea neîn- 
fruntată — pogorârea cea mai presus de fire a lui 
Dumnezeu pe pământ prin ea şi preaslăvită urcarea 
noastră la ceruri prin El, căci acolo dumnezeiasca 
pruncă sălăşluită în Sfintele Sfintelor în care nu se 
putea intra, înalte „suişuri în inima sa a pus (Ps. 
83:6) şi ajungând până la ceruri, cu adevărat, de 
acolo pe Stăpânul cel mai presus de ceruri l-a atras 
către noi. Acolo „toată slava fiice: Împăratului este 

înlăuntru” (Ps. 44:15) după cum este scris, fundcă a 
întrecut pe toţi oamenii; prin negrăita frumuseţe a 
curăţiei cuvenite ei, întocmai cum din strălucirea 
aurului, Ziditorul a ales-o să-Şi gătească un chip de 
împreună-fire cu El Însuşi, acela al făpturii Sale, 
făcându-Se după asemănarea oamenilor — o, negrăi- 
tă iubirea [a de oameni, Stăpâne! — pentru ca să ar- 
monizeze zidirea Lui cu vrednicia Ziditorului. 

10. Vedeţi împletirea cununilor fecioriei? Vedeţi 
de cât comun folos este această porfiră împărăteas- 
că? Fiindcă Fecioara nu prin vreo întâmplare a fost 
făcută Împărăteasă a toate, având stăpânire asupra 
celor care după fire erau de o cinste cu ea, şi nici nu 
şi-a adăugat sieşi nimic din ceea ce este mai bun 
după nume şi nici nu şi-a făcut supuşi din cei de un 
neam cu ea după rânduielile pământeşti, care fac să 
se deosebească cei de jos după înălțimea rangului, 
iar nu după dreptate. Ci pe toţi cei inferiori ei îi 
ridică prin ea, arătându-l, pe cel ce ascultă, ceresc 
în loc de pământesc, ea însăşi — având parte de cea 
mai înaltă cinste şi putere şi de cea mai aleasă vred- 
nicie din ceruri — a fost rânduită Împărăteasa cea 
mai înaltă peste cele înalte şi preafericită a fericitului 
neam, strălucind pretutindeni cu trupul şi sufletul, 
dumnezeieştile şi preacuratele mărgăritare. Căci 
precum Dumnezeu a voit să plăsmuiască un chip a 
toată frumuseţea, şi să arate în el, în chip preacurat, şi 
oamenilor şi îngerilor, puterea Lui cu privire la aces- 
tea, pentru care a zidit lumea tuturor celor văzute şi 

nevăzute comună oamenilor şi îngerilor sau mai de- 
grabă împletind cununa tuturor harurilor dumne- 
zeieşti şi omeneşti, tot astfel frumuseţea cea prea- 
înaltă care cu adevărat împodobeşte atât de frumos 
cele două lumi, le-a împodobit împreunându-le pe 
toate, dar şi deosebindu-le pe toate, arătându-ne 
nouă, prin Maica luminii, un chip extraordinar al 
puterii creatoare, care vine numai de la El. 

| |. Adică, aşa precum la început, când a pus lu- 
minătorul cel mare ca stăpânitor al zilei, mai întâi a 
creat o lumină fără izvor, răspândită pretutindeni şi 
abia după aceea a făcut să apară ca sursă discul 
soarelui, la fel şi pe această pururi fecioară şi dum- 
nezeiască maică, a arătat-o far al negrăitei lumini a 
toată virtutea, fiindcă mai întâi binele a fost revărsat 
tuturor, şi numai apoi s-a reunit mai! presus de minte 
şi de cuvânt întru ea care întrecuse deja chipul a 
toată virtutea. Aşadar cele care sunt de ajuns celor 
mai buni din veac, au fost împărțite ca să fie cei mai 
buni, dar toate cele cu care sunt dăruiţi, fie că e vor- 
ba de îngeri, fie de oameni, sunt totuşi în parte. Nu- 
mai ea pe acestea le primeşte în întregime, pe toate 
avându-le desăvârşit şi îmbelşugat cât nu se poate 
spune. şi astfel din prisosinţa darurilor sale izvorăşte 
ŞI către cei care o cinstesc pe ea harul cel îmbelşu- 
gat, dăruind însuşi faptul de a fi înălțaţi până la ea, 
care este însuşi discul atâtor mulţimi de haruri şi 
împărțind cu dărnicie, din bunătate, cele mai bune 
daruri. Aşadar niciodată nu va înceta să arate milă 

faţă de toți oamenii şi să ne dăruiască nouă toate 
binefacerile ei şi desăvârşita bogăţie. 

12. Dar dacă va cerceta cineva obârşia şi călău- 
zirea către toată bunătatea, va mărturisi că această 
recioară este în virtute, pentru cei ce trăiesc după 
virtute, ceea ce este soarele în lumina sensibilă pen- 
tru cei care trăiesc sub lumina lui şi că tot ceea ce s-a 
petrecut la început, este o prefigurare şi un chip al 
celor săvârşite mai apoi în chip negrăit în aceasta. 
lar dacă vom privi către soarele care a răsărit oame- 
nilor din ea neînchipuit, Care are şi supra-are prin 
fire toate cele dobândite de ea prin har, aşadar, 
dacă vom ridica ochii minţii noastre către acest 
soare, îndată cer ni se arată Fecioara, atât pentru 
cei de sub ceruri, cât şi de deasupra, dobândind 
moştenirea tuturor bunătăţilor, fiind cu atât mai stră- 
lucitoare în chip dumnezeiesc decât cei dăruiţi cu 
haruri de El, precum mai mare decât soarele este 
cerul, dar decât cerul mai strălucitor este soarele. 

13. Care cuvânt oare va putea descrie frumuse- 
țea strălucirii tale, Maică a lui Dumnezeu, Preacu- 
rată Fecioară? Căci nu este cu putinţă a exprima 
darurile tale prin cuvinte sau cugetări. loate covâr- 
şesc şi minte şi cuvânt. Şi totuşi ne este îngăduit să 
te cântăm pe tine, fiindcă ne primeşti cu iubire de 
oameni. Căci tu eşti binecuvântat sălaş al tuturor 
harurilor şi plinirea a toată frumuseţea şi bunătatea, 
boltă însuflețită a virtuţii şi a bunătăţii, ca una care 
singură între toţi te-ai învrednicit de toate harurile 

Duhului Sfânt şi mai mult decât atât, singură, în chip 
de neînțeles, ai avut în pântece sălăşluit pe Cel întru 
Care se află comorile tuturor acestor haruri şi fiind 
pentru El cort neînțeles şi atâta grijă arătându-i de 
copil, încât să fii primită să locuieşti în acelaşi cort 
cu El din vârsta copilăriei, arătând încă de atunci, 
prin atâtea lucruri neînţelese, că eşti chivot nestră- 
mutat al tuturor harurilor. 

14. Astfel s-a arătat mai mare decât toţi oamenii 
din toate timpurile, învrednicindu-se de mari daruri, 
încât şi părinții care au născut-o 1-a avut mai presus 
de înțelegere după cum mai de neînțeles a fost şi 
petrecerea în Sfânta Sfintelor şi mai presus de 
înțelegere decât toate şi covârşind toate, a fost 
naşterea cea fără de bărbat. Căci fiind înzestrată cu 
acele făgăduinţe de la Dumnezeu şi de la oameni — 
adică a celor ce au născut-o pe ea — căci aceştia, 
bine făcând, au împlinit la rându-le făgăduinţa lor 
către Cel de la Care au primit făgăduinţa, iarăşi 
dăruind-o Acestuia pe cea închinată — iar tu, fiind 
înfrumuseţată, la rându-ţi ai înfrumusețat, la vreme 
toată lumea cu făgăduinţele cele mai presus de 
lume. Căci într-adevăr, după puţină vreme ţie ţi-a 
fost făgăduit Însuşi Acela, prin Care şi pentru Care 
a fost făcută o aşa de mare făgăduinţă, ca întru tine 
să se împlinească făgăduinţele făcute din veac prie- 
tenilor lui Dumnezeu şi minunile şi descoperirile din 
vederile şi tainicele arătări care sunt ca nişte negrăi- 
te chipuri. Căci singură între toţi ai atins desăvârşita 

contemplare, covârşind firea noastră comună tutu- 
ror prin unirea cu Dumnezeu, nu numai prin ne- 
grăita naştere, ci şi prin comuniunea în bine cu El, 
după ce ai ajuns la înălțimea curăţiei. 

15. Irebuia aşadar ca cea care va naşte „pe cel 
împodobit cu frumuseţea mai mult decât fiii oame- 
nilor” (Ps.44:3) să fie şi ea tuturor întru toate neîn- 
trecută şi să fie gătită încă din copilărie cu minunata 
frumuseţe, potrivită ei întru totul, încât, din asemă- 
narea arătată întru ea cu El, să fie recunoscut Fiu al 
Fucei pururea Fecioare şi orice ochi ar fi văzut-o să 
o mărturisească pe ea începutul după trup al Celui 
fără de tată. Căci cum şi ce rațiune ar avea ca Cel 
Ce ţine universul întreg numai prin cuvânt şi Care îl 
împodobește cu multe chipuri de frumuseți, să nu 
transmită, dintotdeauna şi deplin, această putere 
creatoare de frumuseţe şi aceleia prin care Însuşi 
urma să o aibă după firea pe care a asumat-o şi de 
la care ştia că iarăşi o va primi în schimb mai târziu? 
Aşadar, pentru aceasta, Cel Care îmbracă crinii 
câmpului mai frumos decât mantia împărătească a 
lui Solomon, însuşi pe Fecioara din care avea să îm- 
brace veşmânt trupul omenesc, în chip mai presus 
de fire, astfel a împodobit-o, făcând-o vrednică de 
admiraţie tuturor, dumnezeiesc sălaş a toate bunătă- 
țile şi frumuseţile, laolaltă şi a fiecăreia în parte. Sin- 
gură între toţi oamenii din veac nu s-a arătat întru 
NIMIC lipsită de ceva, ci pe toţi întru toate i-a între- 
cut cu mult peste măsură, pe cât cerul faţă de 

pământ, astfel încât să ni se arate şi nouă ca unii 
care stăm departe, — precum astronomii care pot 
vedea de departe stelele — să privim întins către cele 
ale ei. 

16. Aşadar dacă cineva ar spune că din această 
pricină a fost adus neamul oamenilor la funţă de 
către Dumnezeu, pentru ca, văzând cerul şi pă- 
mântul cu toate cele ce sunt într-însele ca lume a 
celor văzute, prin aceasta, să-şi ridice mintea la fru- 
museţea celor nevăzute şi să cânte pe Dumnezeu, 
creatorul a toată făptura celor văzute şi nevăzute, 
nu cumva cu atât mai mult ar spune cineva că cea 
cântată de noi astăzi şi mai mult a fost născută anu- 
me pentru aceasta: ca printr-o minune să îi aducă 
să creadă în Creatorul pe cei care privesc către ea, 
minunea minunilor, pe care a strălucit-o cu multe 
feluri de frumuseți, luminând mai mult decât lu- 
minătorii şi decât minţile cereşti? De bună seamă: 
căci dacă „toată slava fiicei Împăratului este înlăun- 
tru” (Ps. 44:15), cele din afară ale ei nu sunt în dis- 
cordanţă, ci se armonizează şi sunt prietene cu cele 
dinlăuntru în chip minunat. 

| (. Or, ştiind acest lucru, vei cunoaşte că tot către 
aceasta tinde şi mintea profetului. Căci nu spune în- 
lăuntru, ci că dinlăuntru este toată slava fiicei Îm- 
păratului, adică a luminii dinlăuntru revărsată spre 
cele dinafară, arătând tuturor celor ce văd de la 
înălțimile cuvenite ale nepătimirii buna întocmire 
zăvorâtă înlăuntru şi astfel, fiind cu adevărat plină 

de toată frumuseţea, a arătat feciorelnic suflet. Căci 
dacă dreptul losif pe bună dreptate este numit 
preafrumos, cum nu va fi vrednică de această nu- 
mire cea atotcurată? Cum dar nu va fi diferită în 
frumuseţe de acela precum se şi deosebeşte fecioria 
de înfrânare şi încă o feciorie care întrece şi pe cei 
netrupeşti, pe atât diferă înfrânarea de orice har şi 
orice virtute sălăşluite într-un suflet împreună cu 
desăvârşit curata feciorie. Aşa încât losif nu s-a con- 
format pururi numelui, căci era preafrumos numai 
cu trupul, dar ea are cu adevărat potrivit numele de 
frumos şi la tot binele din suflet şi cu privire la fru- 
museţea sălăşluită într-un trup preacurat, arătându-se 
celor, care o văd pe ea ca şi noi, în cele din afară, 
iar celui ce vede în duhul profeţiei făcându-i-se 
cunoscută în cele lăuntrice. 

18. Aşadar, având dumnezeieştile haruri şi toate 
câte sunt daruri de la sine ale firii, ca să zic aşa, adică 
din pântecele maicii sale, nu ca şi când ar fi trebuit să 
i se adauge ei ceva de la o altă fire — fiindcă soco- 
tesc că astfel trebuie să numim pe cele pe care le de- 
prindem prin învăţătură — a ştiut că este adusă ca la 
nişte dascăli spre a învăţa, dar fiind condusă de 
minte s-a arătat mereu ascultătoare lui Dumnezeu, 
iar îndrumările cele de la oameni le-a lăsat cu desă- 
vârşire şi astfel a primit înțelepciunea cea nestrică- 
cioasă de sus, la o vârstă la care părinţii de obicei îi 
încredinţează educatorilor şi retorilor pe copiii lor — 
care nu vor aceasta din pricina vârstei fragede — în 

vreme ce ea însăşi a fost închinată lui Dumnezeu în 
Sfânta Sfintelor nepătrunsă, ca în nişte minunate 
palate împărăteşti, unde petrecea ca un tron însu- 
fleţit împărătesc, mai înalt decât orice postament, 
un tron potrivit prin virtuţi cuvenite unui astfel de 
Împărat care şade pe el. 

19. Dar fiindcă nu trebuia expusă tuturor priviri- 
lor această cămară împărătească, precum mărturi- 
sesc şi Scripturile care spun că Dumnezeu „locuieşte 
întru lumină neapropiată” (Tim. 6:16), adică nevă- 
zută, — fundcă, aşadar, nu trebuia să aibă întreaga 
petrecere a vieţii cunoscută de toţi, cortul în care s-a 
sălăşluit pe pământ Cel Preaînalt, Sfânta Sfintelor, 
cortul Numelui dumnezeiesc, cum o numeşte David, 
încă din copilărie a fost adus să fie sălaş, Maicii 
Domnului. Căci unde era mai potrivit cu adevărat 
să sălăşluiască decât în Sfânta Sfintelor? Căci unde 
în altă parte ar fi fost mai bine ca să fie pus ade- 
văratul cort al lui Dumnezeu? Şi cum nu s-ar fi pus 
cortul cel adevărat în cortul care a preînchipuit-o? 
Cort întru care a sălăşluit Cel ce pe toate cu ade- 
vărat le-a întemeiat, adevăratul Împărat, Stăpânul 
stăpânitorilor, Cel care se încinge cu minunata şi 
felurita mantie care se descoperă prin firea cea zidită 
şi nezidită; cort luminat nu de strălucirea metalelor, 
ci plin de strălucirea harurilor celor raţionale; cort 
cuprinzând în el nu doar chipuri ale celor netrupeşti 
sau trupeşti de la început, ci un cort care poartă în sine 
însuşi negrăitele fulgerări suprafireşti ale curăţiei 

inteligibile, cunoştinţa cea de un chip cu Dumnezeu, 
strălucirea fecioriei celei bineplăcute lui Dumnezeu, 
precum şi strălucirile tuturor bunătăţilor vrednice de 
Dumnezeu şi, ca să spun pe scurt, cu adevărat lo- 
caşul Lui Dumnezeu Cel Care pe toate le ţine? 

20. Pentru ea, aşadar, Moise, mai dinainte văzând 
că va fi locaşul lui Dumnezeu cel însuflețit, a ridicat 
cortul acela, şi pentru ea mai dinainte a pregătit pe 
cele inaccesibile — Sfânta Sfintelor — şi învățând de 
la Dumnezeu cele viitoare cu privire la ea, a fost în- 
vrednicit de cuvintele acelea grăite mai presus de 
fire, arătând mai dinainte tuturor vrednicia ei cu 
fapta şi cuvântul, şi felul în care le-a covârşit şi le-a 
mutat pe toate încă din fragedă pruncie. Căci nu 
numai prin felul de viaţă a avut fiica lui Dumnezeu, 
Fecioara, locaşul cel mai vrednic de sus pentru ea, 
datorat dobândirii unei vrednicii mai înalte decât 
aceea de a sălăşlui în cort mai presus de toţi, fiindcă 
prin vrednicia petrecerii sale depăşise pe toţi — şi 
prin felul în care a adus mai dinainte şi o mărturie 
vie cu privire la marea taină ce avea să fie pentru 
ea. Căci a primit locul afierosit numai lui Dumne- 
zeu, numai Lui spre petrecere, şi de unde Domnul 
împărtăşea dumnezeieştile Sale voiri prin Moise şi 
Aaron, pentru cei care se apropiau de la mare dis- 
tanţă, împreună cu ei şi după ei, după vrednicie, şi 
unde aceia credeau că locuiesc neîncetat acele mij- 
lociri. locmai acest locuiesc, care era numai spre pro- 
pria Lui petrecere, l-a primit, în chip de neînțeles, şi 

pentru puţini ani, copila lui Dumnezeu, arătând astfel, 
celor ce au minte şi mai dinainte propovăduind, că 
ea însăşi avea să fie cu totul adevăratul altar şi locaş 
de petrecere a lui Dumnezeu şi jertfelnic al Aceluia, 
locaş de taină, fără de asemănare mai bun, al celei 
mai de sus înălțimi a tainelor Duhului Sfânt. 

2. Pe lângă cele spuse, a dat o însemnată şi tă- 
cută mărturie celor ce înțeleg că nu întâmplător a 
ales o viaţă în linişte şi desprinsă de toţi. Căci dacă 
Sfânta Sfintelor este nevăzută privirilor tuturor şi 
desăvârşit închisă tuturor oamenilor şi separată 
printr-un perete de toţi şi de toate şi înconjurată de 
catapetesme iar la porțile din faţă acoperită cu văl şi 
cu acoperăminte, nimănui deschise, afară numai arhie- 
reului după rânduială, dar şi acestuia o dată pe an, 
când el se punea înainte lui Dumnezeu făcându-l 
milostiv pentru sine însuşi şi pentru toţi cei de afară, 
cum oare cea care este masa purtătoare a hranei 
celei îngereşti şi țarina cea pururea roditoare şi, mai 
mult decât atât, țarina pomului veşnic, jertfelnicul 
comun al întregului neam omenesc, la care o singură 
dată în toţi vecii a intrat cel mai dumnezeiesc arhiereu 
şi „singurul pe care se cuvenea să-l avem” — după 
cuvântul Apostolului (Evr. 6:20; 7:26) — şi prin care 
S-a făcut Mijlocitor şi în chip nedespărţit a unit pe 
Dumnezeu cu oamenii, cum Oare această comoară 
feciorelnică nu ar fi fost ținută în cele mai ascunse, 
ca să petrecă o viaţă nevăzută tuturor oamenilor? 

22. Şi dacă de sfinţii cei din vechime „lumea nu 
era vrednică (Evr. 11:38) cum oare ar fi putut fi 
vrednică de ea care este mai înaltă şi decât sfinţii 
îngeri din ceruri? Înțelege şi din aceasta cât de mare 
este înălțimea acestei fecioare; căci aceia au fugit 
de petrecerea împreună cu oamenii, precum Însuşi 
spune: „în munţi şi în pustietăţi şi în crăpăturile 
pământului , iar acesteia i-a fost dată spre sălăşluire 
Sfânta Sfintelor întru care a fost îngăduită să locu- 
iască această preacurată fecioară când încă nici nu 
trecuse de vârsta primei pruncii, deşi s-a arătat că 
este mai înţeleaptă decât cei care au ajuns la vârsta 
deplinei înțelepciuni, precum va arăta şi urmarea 
acestui cuvânt. 

23. Căci fiind dăruită de la Dumnezeu şi lui 
Dumnezeu şi asta mai înainte de naşterea ei — şi 
cum ar fi putut să nu fie astfel cea care din veac a 
fost rânduită să fie sălaş Ziditorului veacurilor? — 
aşadar dăruită fund lui Dumnezeu şi rod al rugăciu- 
Nii şi cererii drepţilor — o! ce aripi ale rugăciunii 
aceleia, o! câtă trecere pe care a aflat-o la Domnul! 
o! ce inimi ale acelora atâta de nepătate încât au 
adus lui Dumnezeu o astfel de rugăciune, care la 
atâta har a ajuns şi la atâta dăruire de la Domnul! — 
aşadar rodul unei astfel de rugăciuni fiind Fecioara, 
a fost adusă de părinţii ei Dătătorului iarăşi ca o 
ofrandă iubită, prin rugăciune — o! minunată pere- 
che | o jug binecuvântat împreună arând şi dar 
aducând sălaş mai râvnit decât cerurile —, aşadar s-a 

adus ca dintr-o sfântă rădăcină care a odrăslit 
mlădiţă preasfântă, vlăstar care prin mărimea vred- 
Niciei a ajuns până la cer, mlădiţă care a odrăslit 
floarea cea mai dinainte de veci şi neveştejită, 
mlădiţă care a odrăslit pe Cel Care numai prin Cu- 
vânt a odrăslit toată firea. A fost adusă deci mlădiţa 
aceasta altoită — vino, David, strălucind ca să spui 
prin armonioasă cântare în alăută — „ca un măslin 
roditor în casa lui Dumnezeu „ca un pom al 
tainelor lui Dumnezeu care „rodul său îşi va da la 
vremea sa şi care va rodi negrăit „lângă izvoarele 
apelor” Duhului (Ps. 1:3). 

24. S-a adus închinată lui Dumnezeu de către 
cei care au născut-o, Maica lui Dumnezeu, nu o co- 
piliţă, nu o tânără, sau fund doar cu puţin mai mică, 
ci abia de trei ani şi până mai ieri sau alaltăieri, încă 
mai era alăptată la sânul maicii sale. Dar încă de la 
această vârstă, Fecioara a arătat cele de cuviinţă 
celor care ştiu să judece drept. Căci cu negrăită 
veselie s-a arătat această înaintare. Şi fiind deja 
aproape de uşile din faţa lemplului, tinere de bun 
neam, îmbrăcate potrivit neamului, au întâmpinat-o 
cu făclii, şi, astfel, cu mult alai fiind cinstită, după 
cuviinţă, au însoţit-o cu osârdie către cele dinlăuntru 
şi, prin aceasta, Fecioara a arătat limpede că simţea 
mai bine decât toţi cele săvârşite pentru ea şi cele ce 
rămâneau să fie plinite. Preacinstită atunci şi plină 
de haruri şi admirată de toţi pentru frumuseţea şi 
purtarea cuvenite şi pentru maturitatea cea plină de 

înțelepciune, amestecându-se printre celelalte în 
bună rânduială, cum n-ai spune, iar apoi, adăugând 
la rânduială şi rîvna, şi înlocuind zăbava cu graba, 
iuţind pasul, a înaintat, depăşind corul fecioarelor 
care făceau cerc în jurul ei, lăsând în urmă pe cei 
care o aduceau, aşa ca să se împlinească limpede 
cuvântul Psalmului aceluia „Aduce-se-vor Împărat- 
ului fecioare în urma ei, prietenele ei se vor aduce 
ție, aduce-se-vor întru bucurie şi veselie, aduce-se- 
vor în palatul Împăratului” (Ps. 44:18) 

25. Dar încă şi Arhiereul a arătat la întâmpinare 
cuvântul acela profetic grăit întru totul despre ea: 
„ascultă, fiică, şi vezi, şi pleacă urechea ta şi uită 
poporul tău şi casa părinţilor tăi, şi va dori Împăratul 
frumuseţea ta. (Ps. 44:12,13) a stat puţin cu bunăcu- 
viinţă, Fecioara, luând seama la cele auzite, şi de în- 
dată a lepădat în urmă toate, părinţi, doici, jocurile 
copilăriei, despărțindu-se ea însăşi de cei dimpre- 
ună cu ea, singură între toate în chip strălucit şi 
strălucitoare, s-a apropiat de ierarh, privind către 
acesta cu încântare, cu blândeţe, şi aşa, cu graiul 
peltic şi cu purtările stângace pe care le avea potriv- 
it vârstei, s-a încredinţat desăvârşit pe sine lui Dum- 
nezeu, prin aplecarea firească către El. 

26. Dar oare nu de mirare sunt unele ca aces- 
tea? Cum oare cea care era numai de trei ani, s-a 
încredinţat cu totul Celui Care printr-o mai mare 
pronie a îndreptat căile ei, şi, întru cunoştinţă, a dis- 
tins între fire şi ziditorul firii şi a acordat cea mai 

mare cinstire cuvenită celui mai Mare peste toată 
făptura? Cum oare a preferat pe Dumnezeu în locul 
braţelor mamei şi ale tatălui, şi între toate cele ale 
casei, a aflat mai de cinste altarul lui Dumnezeu şi 
pe ierarhul Lui, nefiind atrasă înspre nimic altceva, 
şi a ales mai presus de toate pe Dumnezeu şi pe cele 
dumnezeieşti, alergând la acestea cu bucurie? Căci 
oare nu cu privire la ea spune David profetul către 
Dumnezeu: „Dreptatea şi judecata sunt temelia 
scaunului Tău” (Ps. 88:14). Şi apoi ea însăşi este 
numită tron însuflețit al lui Dumnezeu sau mai de- 
grabă numai vrednicia acesteia — căci nu se spune 
că este singura mai presus de cetele cele nemateri- 
alnice de sus? — şi de aceea mai mult decât acele 
tronuri, ea aduce la împlinire şi se arată a fi temelia 
negrăitei dreptăţi şi a marii judecăţi. Astfel şi mai 
înainte de naşterea ei negrăită, Fecioara a fost prea- 
slăvită cu cea mai plină de discernământ cunoştinţă, 
naştere văzută duhovniceşte mai dinainte, dar care 
acum s-a arătat tuturor în cea mai mare certitudine. 

27. Aşadar şi Moise, încă de la vârsta lipsei de 
discernământ, deşi limba îi era anevoioasă, a propo- 
văduit, în chip cu totul preaminunat, păstrând 
urmele flăcării dumnezeieşti pe care a preferat-o 
strălucirii aurului, şi pe care, precum spune cuvân- 
tul, a pus-o alături, ca dovadă a maturității judecății. 
lar celelalte ale lui privitoare la bunătăţile din suflet, 
sunt ca nişte simboluri ale bărbăţiei viitoare, dar, în 
comparaţie cu acestea de acum, nu este aproape 

Nici O pricină de uimire. Căci oare ce vrednicie poate 
avea, pentru dispoziţia copilărească, o cunună îm- 
părătească împodobită cu petale de aur şi cu pietre 
strălucitoare, față de dragostea braţelor părinteşti, 
duioşia maternă şi purtarea de grijă părintească, 
cărora numai Fecioara între toţi le-a rezistat de 
bunăvoie la vârsta ei? Căci faptul că a alergat la 
Dumnezeu cu atâta neţărmurită dragoste şi că a ră- 
mas singura păstrată în Sfânta Sfintelor pentru a sluji 
la toată vremea tainei celei negrăite, când unele ca 
acestea se întâmplaseră lui Moise, căruia, când 
avea să devină bărbat, frica, iar nu dumnezeiasca 
dragoste, îl îndemnase să se depărteze de slujirea lui 
Faraon, deşi, multă vreme după aceea, pentru de- 
prinderea virtuţii a luptelor ei şi a tinderii către 
Dumnezeu în munte, a fost învrednicit să fie iniţiat 
mai dinainte în tainele preînchipuite ale acestei Fe- 
cioare şi să săvârşească ca un slujitor pregătirile încă 
de pe atunci rânduite pentru ea. 

28. Dar să lăsăm pe acesta care s-a arătat, pe cât 
se pare, una cu robii şi să aducem vorba noastră 
iarăşi la cei care au venit la cunoaşterea de Dum- 
nezeu de bună voia lor. Ne minunăm de Avraam şi 
de faimosul Melchisedec care au alergat la Dum- 
nezeu de la ei înşişi, dar care erau deja la vârsta ma- 
turei cugetări şi care au văzut această mare mărturie a 
lui Dumnezeu care este lumea aceasta mare -, pămân- 
tul şi cele de pe pământ, amestecul elementelor, ar- 
monia desăvârşită a contrariilor, cerul, acest mare 

hotar care a cuprins toate câte cad sub simţuri, 
mulţimea stelelor din el, diversa şi minunata lor dis- 
punere şi mişcarea corpurilor cereşti nu simplă, nici 
imediat contrară, ci armonioasă şi ritmică şi muzi- 
cală şi perioadele lor, conjuncţiile şi combinaţiile lor, 
opoziţiile lor şi de aici configurările cele cu multe 
înțelesuri, cum obişnuiesc să le numească cei care 
le cunosc pe acestea, şi toate celelalte ale firii câte 
s-au săvârşit prin cuvânt — că toate mărturisesc şi îl 
propovăduiesc din veac pe Dumnezeu, care este 
mai presus de toate. 

29. lar Fecioara care nu putea să-şi arunce ochii 
asupra Nici uneia dintre acestea — căci nici vârsta nu 
o îngăduia —, îl avea deja pe Dumnezeu în cuget, iar 
când a fost adusă Lui, s-a bucurat. Mai mult, ea în- 
săşi a înaintat către El din propriul îndemn, ca de la sine 
prinzând aripi către sfânta şi dumnezeiasca dragoste, 
ceea ce, înțelegând bine arhiereul lui Dumnezeu — 
cum că cele ce se petrec în alte suflete abia când, 
după mulţi ani, ajung la vârsta desăvârşirii, chiar şi 
în sufletele celor aleşi, acestea Fecioara le are în su- 
flet sălăşluite încă din copilărie şi că în tot cuprinsul 
vieţii va fi în acestea mai presus de toţi ca înălțime —, 
pe ea mai presus de toţi cei mai buni a învrednicit-o 
să intre în Sfânta Sfintelor şi i-a convins pe toţi cei 
de atunci să accepte faptul petrecut prin conlu- 
crarea lui Dumnezeu şi prin dreapta lui judecată. 
Căci Ea avea să fie vasul alegerii, nu doar precum 
un chivot al celor umbrite şi plin de chipuri, ci al 

adevărului însuşi. Şi aceasta nu pentru a purta 
înaintea Împăraţilor şi popoarelor dumnezeiescul 
nume, precum l-a purtat mai târziu Sfântul Pavel, ci 
pentru a purta în pântece pe Însuşi Acela al Cărui 
„nume este minunat”. Astfel, Saul a primit în loc nu- 
mele de Paul, nefiind mai: mic decât nici unul dintre 
toţi care au fost numiţi din veac cu nume nou, şi a 
fost învrednicit să-l poarte cu îndrăznire. 

30. Pentru aceea, în chip potrivit, dacă ar privi 
cineva nu numai începutul bărbaţilor minunaţi renu- 
miţi pentru virtute, ci ar căuta la însăşi calea luptă- 
toare a virtuţii acelora şi la însăşi răsplăţile desăvârşite 
şi cununile de sus, va afla că aceia de la început 
sunt cu mult inferiori faţă de această copilă a lui 
Dumnezeu pe care întregul popor o sărbătoreşte 
acum, pomenind cu negrăită bucurie mutarea celei 
dintre oameni în însăşi Sfânta Sfintelor. Căci şi 
Enoh a fost mutat, dar nu a fost cinstit pentru aceasta 
cu atâta prăznuire publică. După acesta a fost răpit 
într-un car de foc llie, dar nu a fost subiectul unei 
sărbători aşa de mari, care nu a cuprins vreo dum- 
nezeiască desfătare şi nici nu le-a dat prilej celor de 
pe pământ să urce la cer. După aceştia a fost adusă 
să sălăşluiască aici un copil de trei ani şi lumea în- 
treagă s-a bucurat şi tot universul s-a umplut de 
veselie, plin fiind de dumnezeiescul avânt. O! Doam- 
ne! Ce este această minune, care este puterea aces- 
tei copile, înălţime a virtuţii, măreție a slavei? Cine 
este cea care „a biruit lumea , care a înnoit neamul, 

cine este cea care a făcut să dispară întristarea, ro- 
dul blestemului părintesc, şi care a odrăslit dum- 
nezeiasca, neprihănita strălucire. Cine este veselia 
comună şi privată, cea fără de vârstă, pururi matură 
care a covârşit curgerea timpului care pe toate le ni- 
miceşte? Dar să revenim la cuvântul nostru! 

31. Deci a fost mutat Enoh pentru că era bineplă- 
cut Domnului, şi voi lăsa la o parte faptul că acela 
era în vârstă de 365 de ani când a încetat din viaţă, 
iar cea care astăzi este de faţă, era abia o copilă de 
trei ani când a fost luată spre săvârşirea faptelor 
celor mai presus de fire, de a împărți de aici haruri 
pe pământ, fapt pentru care îndată, toate de la pă- 
mânt la cer s-au înveşmântat în slavă. Dar l-a mutat 
şi pe acela Dumnezeu. Dar oare la ceruri? Nicide- 
cum. „Căci nimeni nu poate urca la ceruri decât 
numai Cel Ce S-a pogorât din cer”, făcându-Se al 
nostru pentru noi din această sfântă Fecioară, „Cel 
Ce este din cer . Aşadar dacă este scris că Enoh de 
pe pământ a fost mutat de Dumnezeu, cu siguranţă 
i-a fost rezervat un loc cu totul inferior faţă de cel 
acordat acum Fecioarei. Căci nu este pe pământ un loc 
mai curat decât cel din Sfânta Sfintelor. Dar fiindcă 
neamul acela nimic nu a folosit, nici nu a nimicit pă- 
catul, nici nu a plinit toată dreptatea, astfel încât la 
al treilea neam după el a fost potopul a toată lumea, 
prin fecioară şi pentru ea se arată acum înnoirea lu- 
mii şi prin aceasta ne-au fost deschise nouă acum 
porţile cerului, nu trimițând ploaie violentă şi 

înfricoşătoare şi nimicitoare pentru toată suflarea, ci 
roua Duhului, dulceaţa sufletelor noastre, lumina 
cea neapropiată, mare şi mai presus de minte (| 
Tim. 6:16) „care luminează pe tot omul ce vine în 
lume”. (loan, 1:9) 

32. lar dacă cineva ar vrea să vorbească despre 
venirea Fecioarei la oameni, să ştie că mai are de 
adăugat multe la superioritatea ei. Căci precum Fiul 
Cel Unul Născut din Tatăl a venit pentru noi din 
cerurile sfinte, astfel şi ea însăşi a venit la noi din 
Sfintele Templului. Drept aceea, mireasa nenuntită 
a Tatălui Celui Nemuritor a devenit logodnica unui 
muritor, neavând ea însăşi nevoie de aceste lucruri, 
ci ca să se arate spre mărturie nouă marea minune a 
naşterii celei negrăite şi pentru a fi mântuiţi crezând 
în ea. Şi precum soarele ne răsare nouă la intervale 
şi necontenit îşi urmează cursul în cerc şi nu este 
cine să se ascundă de căldura lui, după cum este 
scris „de la marginea cerului ieşirea lui şi oprirea lui 
până la marginea cerului” (Ps. 18:7), adică de unde 
mai întâi a venit, la fel şi atotcurata, avându-şi ieşirea 
din neamul omenesc şi intrând în cele de nepătruns 
ale Sfintei Sfintelor iarăşi se întoarce către oameni 
pentru ca, pregătind ca o masă a sfințirii, să dea tu- 
turor nestricăcios darul sfințirii, fără ca cineva să fie 
lăsat la o parte, nici înseşi cele ascunse ale casei, 
adică cele nepătrunse. 

33. Dar toate câte sunt pentru noi, de la soare se 
produc şi fiindcă ele se trec cu repeziciune şi noi 

avem nevoie de multe şi necontenit de rodirile prin 
el. Însă de darurile cele nestricăcioase ale Pururea 
Fecioarei e nevoie numai într-o singură perioadă şi 
ea străluminează toate fără încetare, răsărindu-ne 
nouă în chip de negrăit soarele acela întru Care nu 
este mutare, nici urmă de schimbare (lacob, 1:7). 
Aşadar lăsând la o parte mutarea lui Enoh de către 
Dumnezeu, să ne mutăm ochiul minţii la răpirea lui 
lie, care i-a lăsat mantia de lână ca un mare dar uce- 
Nicului său, pentru ca prin ea să lucreze mai mult şi 
îndoit să devină darul faceri: de minuni într-însul. 
Dar cu cât mai mult întrec minunile Maicii Fecioare pe 
acestea ale lui Elisei, când ea însăşi a fost statornicită 
minunea minunilor pe pământ şi minunea mult- 
folositoare, cea mai mare din tot veacul, acestea 
pentru că a dăruit Însuşi Fiului lui Dumnezeu veş- 
mântul adamic din pântece, veşmânt vrednic de 
închinare, care a lucrat pentru noi atâtea minuni 
încât, „dacă s-ar fi scris cu de-amănuntul, cred că 
lumea acceasta n-ar cuprinde cărţile ce s-ar fi scris”, 
după cum spune cel mai teologhisitor Evanghelist. 
34. Dar pentru ce nu împletesc în cununa fecio- 
riei strălucirea supralumească, ci rămân încă la cei 
ce au strălucit pe pământ? Deoarece fecioară fiind, 
avea să-l nască pe Cel prin fire mai presus de toate, 
după vrednicie, a fost încă din copilărie şi fără de 
asemănare mai înaltă încă şi decât minţile cele 
supracereşti. Căci despre care dintre îngeri s-a spus 
vreodată ceea ce s-a spus despre ea, care era încă 

un copil, că „va pofti Impăratul frumuseţea ta” (Ps. 
44:11) Căci oare nu mai curând îngerii doreau, 
precum este scris (| Petru, 1:12), să privească la cele 
la care ne-a fost dat nouă să privim prin ea? Şi despre 
preaînalta ierarhie a acestora, Isaia scrie că „şi Se- 
rafimii stăteau în cerc în jurul Lui” (Is. 6.2), în 
vreme ce David despre ea anume scrie „şi a stătut 
împărăteasa de-a dreapta [a” (Ps. 44:11). Vezi deo- 
sebirea de stări? Din acestea învaţă şi deosebirea ie- 
rarhiei lor; căci Serafimii stau în jurul lui Dumnezeu, 
dar aproape de Însuşi acela stă numai Împărăteasa 
a toate, cea care aproape de Dumnezeu Însuşi fiind, 
este preamărită şi lăudată de El şi Care o mărturi- 
seşte pe ea ca în faţa unor puteri din jurul Său, zi- 
când precum este spus în Cântarea Cântărilor „ce 
frumoasă eşti cea aproape de Mine ? mai străluci- 
toare decât lumina soarelui, mai înfloritoare decât 
raiul şi mai preaînfrumuseţată decât toată zidirea 
cea văzută şi nevăzută. Dar nu numai aproape de 
El, ct şi de-a dreapta Lui, după cuviinţă; căci acolo 
unde şi Hristos Însuşi a şezut în ceruri, „de-a dreap- 
ta, adică de-a dreapta măririi , acolo şade şi ea 
însăşi: nu numai fiindcă doreşte şi este dorită la rân- 
du-i mai mult decât toți, prin însăşi rânduiala firii, ci 
şi fiindcă cu adevărat este şi Iron al Lui. lar unde 
stă Împăratul acolo se află şi tronul. 

35. Pe acest tron şi Isaia l-a văzut în mijlocul Heruvi- 
milor şi l-a descris ca „preînălţat şi ridicat” (Is. 6:1), ară- 
tând prin aceasta că Maica Domnului s-a preaînălţat 

mai presus de puterile cele cereşti. Căci dacă, în- 
dată după ea, rânduiala cea preaînaltă a ierarhiilor 
celor mai presus de lume a primit starea a doua, 
Maica Domnului, în virtutea vredniciei ei, nu are 
nicidecum al doilea rang. Căci dacă minţile îngereşti 
erau prin comparaţie inferioare ei şi ea era într-o 
mică măsură mai mare în rang, acum le-a întrecut în 
chip covârşitor. Aşadar precum după discul soarelui 
nu avem nici un alt luminător care să se arate al 
doilea ca belşug de lumină, afară numai de lună, 
deşi strălucirea ei este cu mult mai neînsemnată, în 
acelaşi mod, socotesc că nu este nimic altceva, după 
Maica Domnului care să fie socotit al doilea, în 
dumnezeieştile străluciri, afară numai de Serafimi. 
Dar celor care cercetează cu amănunţime, rangurile 
mult inferioare vredniciei ei se arată precum lumina 
unei candele faţă de a unei torţe. Fiindcă şi până şi 
pe îngerii profetul îi arată slăvind pe Dumnezeu, 
prin ea, şi zicând „binecuvântată fie slava Domnului 
de la tronul . lar David, în altă parte adunând la 
sine mulțimea cetelor izbăvite şi armonizate prin ea 
ca nişte sunete diferite din neamuri diferite, face să 
răsune o cântare atotarmonioasă şi melodioasă, 
zicând „pomeni-voi numele tău, întru tot neamul şi 
neamul, pentru aceasta neamurile toate se vor măr- 
turisi ţie în veac şi în veacul veacului” (Ps. 44:20-21) 

36. Vezi cum toată zidirea laudă pe această 
Maică Pururea Fecioară şi aceasta nu în ani numă- 
raţi, ci în veac şi în veacul veacului? Este de aici de 

înțeles că aceea nu va înceta în tot veacul să facă 
bine la toată făptura şi nu mă refer numai la făptura 
noastră, ci şi la înseşi ordinele cele nematerialnice şi 
mai presus de fire. Fiindcă împreună cu noi şi acelea 
numai prin ea se împărtăşesc şi se ating de Dum- 
nezeu, de însăşi fiinţa cea neatinsă —, aceasta |saia o 
arată în chip prealuminos. Căci l-a văzut pe Se- 
rafimul acela luând cărbunele aprins de pe jertfelnic 
nu în chip nemijlocit, ci l-a luat cu ajutorul unui 
cleşte prin care a atins buzele profetului dăruind 
curăţire. lar acest chip al cleştelui era acelaşi lucru 
cu aceea privelişte măreaţă, vedere pe care a văzut-o 
şi Moise în rugul aprins şi nemistuit. Cine nu vede 
că acea Fecioară Maică este şi rugul acela şi cleş- 
tele, cea care a primit în pântece dumnezeiescul foc 
fără de ardere şi la această zămislire slujind şi arhan- 
ghelul, unind cu neamul omenesc pe Cel Care a 
ridicat păcatul lumii prin ea? Şi prin negrăita unire 
ne-a curăţit pe noi. 

3(. Aşadar numai ea este hotarul între firea cea 
zidită şi cea nezidită şi nimeni nu poate veni la 
Dumnezeu afară numai prin ea şi prin mijlocirea 
Celui Ce S-a născut din ea. Şi nimic din darurile 
cele de la Dumnezeu nu se poate dobândi decât 
numai prin ea, fie că este vorba despre îngeri, fie că 
este vorba de oameni. Căci precum prin geamul fe- 
lnarelor de pe pământ, sau prin orice altceva trans- 
parent lucrat, nu este cu putinţă cuiva să privească 
lumina însăşi, nici să se împărtăşească măcar şi de o 

rază de acolo, afară numai prin mijlocirea lămpii 
înseşi, la fel tinderea noastră către Dumnezeu, pre- 
cum şi purcederea de la El a vreunuia dintre toate 
darurile Sale, este tuturor neapropiată şi neajunsă, 
afară numai prin această purtătoare de Dumnezeu 
şi de Dumnezeu strălucită, ca un adevărat sfeşnic 
luminos, care este Pururi Fecioara. „căci Dumnezeu 
este în mijlocul ei şi nu se va clinti . 

38. lar dacă darurile sunt reciproc împărțite 
după măsura iubirii de Dumnezeu, şi Cel Ce iubeş- 
te pe Fiul este iubit la rându-i de Fiul şi de Însuşi 
atăl şi se face pe sine sălaş de taină pentru Amân- 
doi Care vin să locuiască şi să petreacă în suflet, 
după stăpâneasca făgăduinţă, cine l-ar putea iubi 
mai mult pe Acesta decât maica Lui şi nu numai 
fiindcă Acesta este Fiul Unul născut, ci şi fiindcă a 
fost născut fără de soţ, încât să fie, prin însuşi acest 
fapt şi prin fire, îndoit mai iubitoare, fiindcă dragos- 
tea ei nu este împărțită cu nici un soţ? Şi iarăşi cine 
ar fi mai mult iubită decât Maica Lui de către Unul 
Născut Fiul ei, care a venit în chip de negrăit din ea 
la plinirea veacului, precum la începutul veacului a 
ieşit din Singur Îatăl? Căci cum să nu se înmul- 
țească, alături de rangul cuvenit ei, şi fireasca cin- 
stire către ea de la Cel Ce a venit ca să plinească 
Legea? lar dacă una este iubirea Iatălui şi a Fiului şi 
cinstirea de la amândoi dimpreună şi de la Duhul, 
dar şi împreună-lucrarea lor — o! haruri mai presus 
de minte ale Fecioarei! —, atunci Maica Domnului 

poartă înlăuntrul sufletului ei, întreagă şi nedespărțită, 
Treimea cea nezidită, dintre ale Cărei ipostasuri pe 
Unul l-a primit în pântece fără de sămânță şi, 
rămânând fecioară, a născut fără durere. 

39. Prin urmare, aşa cum precum numai prin ea 
apropiindu-Se de noi, „S-a arătat pe pământ şi cu 
oamenii împreună a locuit” (Baruh, 3:38), mai înainte 
de ea fiind nevăzut tuturor, la fel şi în veacurile ur- 
mătoare nesfârşite, orice dumnezeiască purcedere 
a luminii revelate, orice descoperire a tainelor celor 
mai dumnezeieşti şi orice vedere duhovnicească a 
tuturor harurilor sunt de necuprins în afara ei. Căci 
ea însăşi fiind cea dintâi care primeşte plinătatea 
Celui Ce pe toate le plineşte, îl face cu putinţă de 
cuprins tuturor, împărtăşindu-L, după puterea fie- 
căruia, după asemănarea şi măsura curăţiei fiecă- 
ruia. Căci ea însăşi este vistiernicul şi împărțitoarea 
bogăției dumnezeirii şi către ea privesc şi de ea as- 
cultă şi ei i se supun ierarhiile cele preaînalte ale 
Heruvimilor, şi, mai presus de toate, într-atât înse- 
tează de ea fără încetare, pe cât de mult tind către 
izvorârile de lumină care vin prin ea şi către trans- 
miterea negrăitelor şi dumnezeieştilor obârşii ale 
harurilor. Şi după acestea, toate puterile cele inteli- 
gibile inferioare lor se adapă, în mod corespunzător 
stării lor, din dumnezeiasca dragoste şi din strălucirea 
izvorului dumnezeirii. Şi după acestea, şi pe noi, — şi 
nu numai pe noi ci, simplu, pe toţi şi pe toate — pe mă- 
sura dorului dumnezeiesc, în chip nepătimitor, cu 

această Fecioară cu adevărat dumnezeiască şi cu 
nematerialnica şi nesfârşita dragoste şi, prin tinderea 
neabătută către înălțimea cea neclătită, ne uneşte cu 
starea cea fericită şi cu limpezimea dumnezeieştii 
iluminări. 

40. Dar fiindcă această rânduială veşnică din 
ceruri statorniceşte ca ordinele inferioare să se îm- 
părtăşească prin cele superioare de Cel ce le-a zidit 
pe acelea întru ființă, mai mare fără de asemănare 
decât toate este Fecioara Maică, prin care se îm- 
părtăşesc toţi cei care la rându-le împărtăşesc pe 
alții de Dumnezeu şi intră în însuşi locaşul cel 
necuprins, adică toţi câţi Îl cunosc pe Dumnezeu ŞI 
toți câți ll preamăresc pe El şi pe ea o preamăresc 
după Dumnezeu. Căci ea însăşi este pricina celor 
de mai înaintea ei şi Apărătoarea celor dimpreună 
cu ea şi dăruitoarea celor veşnice. Ea însăşi este 
subiectul atâtor profeţii, temeiul Apostolilor, întări- 
rea mucenicilor, temelia povăţuitorilor. Ea însăşi 
este slava celor de pe pământ, bucuria celor din 
ceruri, podoaba a toată zidirea. Ea este începutul, 
izvorul şi rădăcina negrăitelor bunătăţi , ea este cul- 
mea şi desăvârşirea a toată sfinţenia. 

4]. O! Fecioară dumnezeiască! Cum voi grăi 
toate câte le ai? Cum voi potoli dorul? Cum te voi 
preamări pe tine care eşti comoara slavei? Când 
numai şi pomenirea numelui tău sfințeşte, numai şi 
simpla tindere a minţii către tine face mintea mai 
limpede, ridicând-o către dumnezeiasca înălţime, 

întru tine se lămureşte ochiul minţii, întru tine este 
străluminată la venirea Duhului Sfânt, căci te-ai 
făcut vistiernică şi cuprindere a harurilor nu pentru 
a le păstra pentru sine însuşi, ci ca pe toate să le 
umpli de har. Căci vistiernicul comorilor celor ne- 
deşertate le are în păstrare spre a le împărţi, căci la 
ce ar folosi să fereci o comoară care nu se împuţi- 
nează? Aşadar dă-ne nouă bogăţiile tale, o'stăpână, 
şi deşi nu le putem cuprinde, fă-le cuprinse şi astfel 
să le împarţi după măsura fiecăruia. Căci numai tu 
singură nu le-ai primit cu măsură şi toate au fost 
date în întregime în mâinile tale. 

42. Aş putea astfel urma la nesfârşit. Însă tre- 
buie, cred, să scurtez cuvântul pentru ca apoi să mă 
îndemn iarăşi a-l duce mai departe dacă aş putea, 
privind şi numai de la distanţă, să întrezăresc ceva 
din cele lăuntrice nepătrunse şi să le exprim în cu- 
vinte şi să le cânt şi să le grăiesc. Dumnezeu să ne 
fre ajutător. Căci noi ne sprijinim pe neputinţa firii şi 
suntem lipsiţi de tăria cuvântului; căci multe şi mari 
sunt dificultăţile şi cu neputinţă de trecut, dacă nu 
ar veni ajutor dumnezeiesc de sus. Haideţi toţi câţi 
ne-am adunat acum să sărbătorim pe Mireasa pu- 
ruri Fecioara care este acum în cerurile cele mai 
nepătrunse, rugându-ne să ne sprijine ea cuvântul 
ca să putem intra în cămara de nuntă, împreună să 
petrecem în iatacul de nuntă, să contemplăm cele 
nepătrunse. Căci prin Ea toate ni se deschid nouă, 

toate câte sunt în cer sus şi toate câte sunt Jos pe 
pământ. 

45. Aşadar să vedem cum peste acele preînchi- 
puiri ale Vechiului lestament s-a suprapus plinirea 
lor, cum din acea scriptură umbrită s-a adus la să- 
vârşire forma însăşi a adevărului. A intrat în Sfânta 
Sfintelor vremelnică, cea care era însăşi Sfânta Sfin- 
telor cea veşnică. A intrat cortul cel nefăcut de mână 
omenească al Cuvântului, chivotul cel cuvântător şi 
însuflețit al pâinii vieţii care ne-a fost cu adevărat 
trimisă nouă din cer — întruchipare vie a chivotului 
aceluia făcut de mână omenească, ducând vasul 
care ţinea mana, vas care adună roua de dimineaţă, 
preschimbând-o în chip al hranei prin dumnezeiasca 
şi creatoarea prefacere, care pentru cei nedesăvâr- 
Şiți şi neiniţiați în tainele cu adevărat dumnezeieşti, 
fiindcă era adusă de sus, a fost numită pâine în- 
gerească, dar pentru cei obişnuiţi cu cele dumne- 
zeieşti şi pentru cei care cunosc în dumnezeiescul 
duh, este ca un chip al adevărului ce avea să vie în- 
trupat din această Fecioară. A intrat în Sfânta Sfin- 
telor cartea vieţii, primind negrăit întru sine, nu doar 
un chip al cuvântului, ci Însuşi Cuvântul Tatălui, ale 
Cărui table ale Legii aveau întipărite în ele doar un 
chip neînsuflețit al cuvântului. A intrat pomul cel 
pururi înfloritor din care a răsărit floarea cea fără de 
prihană care ne-a dăruit nouă viaţa cea nestrică- 
cioasă, — pom al cărui chip este toiagul lui Aaron, 
care, prin cei ce aveau să se odrăslească din el, în 

pământ fără de apă, mai dinainte a vestit naşterea 
din Fecioară fără de sămânță. 

44. Dar în aur a fost îmbrăcat aproape tot tem- 
plul (III Regi, 6:20-22) şi tot în aur curat a fost fere- 
cat şi sfântul chivot şi cu aur a fost mult strălucit. Dar 
oare, într-un chip diferit, nu este mai strălucitoare 
ca aurul frumuseţea feciorelnică, de care Dum- 
nezeu Însuşi este iubitor? Sau voiţi mai curând să 
vedeţi un semn din cer al celor grăite? Chipuri de 
îngeri îmbrăcaţi în aur stăteau împrejurul chivotului, 
umbrindu-l. Dar în jurul adevăratului chivot, care e 
Maica Domnului, nu stau chipuri de îngeri, ci înşişi 
îngerii şi ceea ce este încă mai mult, e faptul că nu 
doar umbresc, ci slujesc, pregătind cele rânduite 
pentru hrană, hrană care nu se poate grăi în ce fel 
era, într-atât era de minunată, încât covârşea vestita 
mană şi hrana adusă lui lie. Şi mărturie pentru 
aceasta stă însuşi faptul că mana pe care a purtat-o 
văzduhul când a fost ninsă din cer, venind prin 
poruncă dumnezeiască, — „pâine cerească a mân- 
cat omul” — este pomenită în Psalmi de David care o 
spune, cântând dumnezeiască cântare, dar şi prin 
faptul că prin aceasta a văzut mai dinainte hrana cu 
adevărat cerească a Fecioarei acesteia. Pe de o parte, 
avem mana care pogora din cer prin văzduh în fiecare 
dimineaţă, pe de altă parte, cea adusă de înger în 
fiecare zi, ca una mai tainică şi mai desăvârşitoare şi 
proprie lui şi de o fire cu el, şi de o fire mai bună ca 
mana, pe cât este îngerul mai bun ca văzduhul. lar 

lui llie i-a slujit un corb care este o zburătoare ce-şi 
urăşte puii, de aceea se şi spune despre ea că este 
un simbol al celor lipsiţi de dragoste pentru cei de 
acelaşi neam cu dânşii. 

45. Aşadar, îngerul binevestitor este fără îndoială 
un simbol limpede al petrecerii îngereşti în Sfânta 
Sfintelor a Fecioarei încă la această vârstă, înger care 
a slujit-o, rânduind pentru ea minunea care avea să 
fie, dar care, după cum era şi cuvenit, nu a umbrit-o. 
Căci pe aceasta avea să o umbrească nu înger, nu 
arhanghel, nici chiar cete de Heruvimi sau de Se- 
rafimi, ci însăşi puterea enipostaziată a Celui Prea- 
înalt. Dar ceea ce este şi mai minunat, e că nu prin 
furtună sau în vreun nor, nici prin întuneric sau prin 
foc, nici vorbindu-i în adiere de vânt lin, precum al- 
tădată şi în vreun alt chip li S-a arătat celor ce s-au 
învrednicit la vremea lor, ci în chip cu totul nemij- 
locit şi în afara oricărui văl, puterea Celui Preaînalt 
a umbrit pântecele cel feciorelnic, nefiind nimic între 
Cel Ce umbrea şi cea umbrită, nici văzduh, nici eter, 
nici orice altceva din cele sensibile sau mai: presus 
de acestea. lar aceasta nu este simplu umbrire, ci 
desăvârşită unire. Dar fiindcă este firesc ca ceea ce 
umbreşte să-şi imprime propria formă şi chip în cel 
umbrit, a fost nu doar simplă unire, ci şi plămădire 
în pântece. lar ceea ce s-a plămădit în pântece din 
ambele, adică din puterea Celui Preaînalt şi din 
preasfântul şi feciorelnicul pântece, era Cuvântul 

lui Dumnezeu făcut trup. O! dar la ce adâncă taină 
am pogorât cuvântul nostru! 

46. Dar ieşind de acolo — căci nu este cu putință 
ca ceva muritor sau vreun cuget cu totul limitat să 
ajungă la o atât de mare adâncime — să revenim la 
subiectul nostru de dinainte. A intrat aşadar Fe- 
cioara în Sfânta Sfintelor. Şi privind în jur cu atenţie, 
de îndată ce a văzut, s-a răpit de încântare, socotin- 
du-o un locaş potrivit pentru ea, şi îndată, prin fru- 
museţea celor văzute, ochiul minţii i s-a deschis spre 
frumuseţile cele nevăzute, încât nu a mai socotit nici- 
decum plăcut nimic dintre frumuseţile cele pămân- 
teşti. Aşadar, ridicându-se mai presus decât nevoile 
firii şi decât plăcerile simţurilor şi, socotind pe cele 
plăcute ochilor la vedere nevrednice de a fi privite 
şi pe cele bune de mâncat vrednice a fi trecute cu 
vederea, cea dintâi şi singură s-a arătat desăvârşit 
neabătută întru toate de tirania pusă asupra noastră 
prin ele şi de atunci a stat ca un trofeu de biruinţă 
împotriva aceluia. Şi aceasta, luptând nu doar o 
dată de dimineaţa până seara, nici pentru rodul vre- 
unui pom, ci vreme de mulţi de ani, şi împotriva 
conceperii înseşi în minte a feluritelor, sau mai 
curând, nenumăratelor patimi care sunt întinse în 
suflet ca o momeală de începătorile întunericului 
cărora numai această fiică a lui Dumnezeu le-a pus 
capăt, dispreţuindu-le până în sfârşit, şi aceasta de 
la o vârstă fragedă, câştigând drept răsplată din 
ceruri, pe drept cuvânt, faptul de a primi hrana prin 

înger, prin care s-a întărit cu firea, fapt care mărtu- 
riseşte vrednicia petrecerii cereşti a acesteia. Mai mult 
decât atât, ca să spun iarăşi în chip şi mai potrivit, 
ceva care să corespundă vredniciei Miresei pururea 
Fecioarei, ea s-a arătat de la început Împărăteasă a 
cerurilor având toate minţile cereşti slujitoare ei. 

4(. Prin urmare, trăia ca în rai într-un locaş 
resmuls din lume, sau mai curând ca în curţile 
cereşti, fundcă Sfânta Sfintelor nepătrunsă este un 
tip al acelora. A trăit aşadar nevoindu-se şi ducând 
O viaţă lipsită de griji şi în lepădare de toate lucrurile, 
lipsită de întristare, nepărtaşă nici uneia dintre pa- 
timile firii, mai presus decât orice plăcere care nu 
este fără de chin, trăind numai pentru Dumnezeu, 
numai de Dumnezeu cercetată, numai cu Dumnezeu 
hrănindu-se, şi numai de Dumnezeu păzită, care 
avea să Se sălăşluiască întru cele ale noastre prin 
ea, pururea numai către El privind şi ea, făcându-L 
pe Dumnezeu propria ei hrană, şi numai de Dum- 
nezeu lipindu-se fără de încetare. 

48. Căci a ascultat cu atenţie şi cu cea mai 
adâncă înțelegere scrierile lui Moise şi descoperirile 
celorlalți profeți, o dată cu tot poporul dinafară care 
se aduna în fiecare sâmbătă precum era rânduit prin 
Lege şi a auzit despre Adam şi Eva şi de toate ale 
lor, despre creaţia din nimic, sălăşluirea în rai, porun- 
ca dată lor, sfatul cel aducător de moarte de la cel 
viclean, furtul săvârşit prin el, izgonirea din rai din 
pricina lui, şi lepădarea din viaţa cea nestricăcioasă 

şi trecerea la viaţa aceasta cu multe chinuri şi a 
văzut viața aceasta nenorocită întinzându-se de-a 
lungul timpului şi făcându-se din ce în ce mai rea, iar 
pe om, care a fost zidit după chipul şi asemănarea lui 
Dumnezeu şi făptura mâinilor Lui, l-a văzut în- 
străinându-se de Făcătorul lui şi asemuindu-se tot 
mai mult uneltitorului răutăţii care l-a zdrobit, — vai 
ce nebunie nesăţioasă şi putere plină de răutate îm- 
potriva noastră! Vai de împietrirea inimilor noastre, 
vai de aplecarea noastră către cele pământeşti fără 
de pocăință! — nefiind nimănui cu putinţă a stăvili 
această împreunată putere ucigătoare de oameni şi 
nestăpânită înclinare a neamului omenesc către iad. 
Şi fundcă această Fecioară, Copila lui Dumnezeu, 
auzind şi văzând totodată toate acestea, i-a fost milă 
de neamul omenesc şi voind să afle un antidot lecuitor 
pentru atâtea patimi, a ştiut să se întoarcă cu tot cu- 
getul către Dumnezeu, primind a mijloci pentru noi, 
ŞI să Îl constrângă pe Cel Neconstrâns şi neîntârziat 
să Îl tragă către noi, pentru ca Însuşi să se facă Mi- 
jlocitor pentru blestemul nostru şi să pună stavilă 
focului care arde sufletele şi să-i facă neputincioşi 
pe cei potrivnici şi să întoarcă înapoi binecuvântarea 
şi să strălucească lumina cea nepătrunsă şi să lege 
de Sine Însuşi făptura Sa şi să o vindece de boală. 
49. Căci Fecioara cea plină de daruri, cugetând 
astfel întru sine, cu cea mai mare cuviinţă, s-a pus în 
chip minunat pe sine chezăşie pentru toată făptura, 
chezăşie mai bună decât orice cuvânt. Căci căutând 

cum ar vorbi cu Dumnezeu mai convingător şi mai 
adevărat, la Care a venit chezaşă din proprie in- 
vestitură sau mai curând, prohirisită de Dumnezeu, 
şi arătându-se iubitoare a tot chipul virtuţii şi a cu- 
vintelor legii, şi a celor aflate prin rațiune şi a celor ce 
țin de fiecare dintre acestea, şi întorcându-se apoi 
iarăşi de la oricare dintre cele cunoscute prin cea 
mai înaltă ştiinţă omenească, ca şi cum le-ar pecet- 
lui, pentru a căuta ce anume este cel mai propriu lui 
Dumnezeu şi care având însuşi caracterul de acolo 
al Lui, a ştiut să le întipărească în minte pe cele 
folositoare pentru acest scop, înlăturând orice scrip- 
tură materială. Şi fiindcă nimic de acest fel nu a 
văzut dintre cele descoperite oamenilor mai înainte 
de ea, care să tindă spre această cunoaştere, se arată 
începătoare a celor mai mari şi mai desăvârşite, 
caută, experiază şi transmite celor de după ea o prac- 
tică mai înaltă decât cunoaşterea şi o cunoştinţă pe 
atât de diferită de cea îndeobşte bâiguită, bâjbâită 
mai înainte, pe cât este închipuirea diferită de adevăr. 

50. Dar să asculte toţi cu atenţie măreţia tainei, 
căci voi grăi cuvântul cel de folos pentru tot cuprin- 
sul creştinătăţii, sau mai degrabă pentru cei: care s-au 
lepădat de lume, cuvânt prin care, oricine va gusta 
din bunătăţile acelea viitoare, va sta împreună cu în- 
gerii şi va avea cetăţenia în ceruri, dacă va voi să se 
nevoiască, după putere, după pilda cele: dintâi şi 
singura, Mireasa Pururea Fecioara care a fost rânduită 
din pruncie să se lepede de lume în chip mai presus 

de lume. Căci tot chipul exterior al virtuţii, atât cât 
se afla mai dinainte de ea, a fost predat laolaltă oa- 
menilor celor aleşi şi numai la suprafaţă, iar bunele 
moravuri împodobeau, casele şi cetăţile, în vreme 
ce lucrarea lăuntrică a virtuţii, rămânând închisă 
pentru aceştia, îi facea uşor să se abată. Însă în 
partea lăuntrică a acesteia, care este mai înaltă decât 
toate cele enumerate, stă toată cunoaşterea prin care 
scrutăm raţiunile firii şi contemplăm, atât cât este cu 
putinţă, analogiile, formele şi cantitățile sufletului în- 
suşi şi a celor nedespărțit delimitate de materie. 

5]. Şi chiar dacă teologhisim şi chiar dacă filo- 
sofăm despre cele desăvârşit despărțite de materie, 
care este şi prima filozofie a învăţăceilor Elinilor 
sau, mai curând, a părinţilor şi întâistătătorilor aces- 
tei arte, voi spune că nu cunosc nici o formă mai 
veche a ei, decât contemplarea; dar şi contem- 
plarea, chiar de ar avea ceva din adevăr, este lipsită 
de dumnezeiasca vedere şi sunt tot atât de despăr- 
țite de grăirea cu Dumnezeu, pe cât de mult diferă 
faptul de a-L avea pe Dumnezeu de faptul de a-L 
cunoaşte. Fiindcă a spune ceva despre Dumnezeu 
nu este acelaşi lucru cu a-l. avea; căci, pe deo 
parte, faptul de a vorbi despre Dumnezeu are tre- 
buinţă de cuvânt, adică de putinţa de a fi comuni- 
cat, iar pe de altă parte, de asemenea şi tot potrivit 
acestei arte de a cugeta, nu este de ajuns numai să ÎI 
aibă cineva, ci, avându-l, trebuie să şi împărtăşească 
cunoştinţa Lui. Dar contemplaţia filosofică are încă 

nevoie şi de silogismele de materie diversă şi de 
constrângerile demonstrațiilor şi de exemplele din 
lumea creată, pe care le adună toate, sau cea mai 
mare parte a lor, prin văz şi prin auz, are nevoie de 
aproape toată cunoştinţa frământată în lumea aceasta, 
câtă ar fi, de înţelepţii veacului acestuia, chiar dacă 
aceştia nu ar fi desăvârşit curăţiţi cu sufletul şi cu 
viața. lar cât priveşte faptul de a ne înrudi cu Dum- 
nezeu, în adevăr, aceasta este din rândul celor cu 
neputinţă, dacă mai înainte nu devenim şi noi, prin 
curăţire, în afara noastră sau, mai curând, mai pre- 
sus de noi înşine, şi lepădând, pe de o parte, tot 
ceea ce ţine de simţuri, să fim dincolo de simţirea 
sensibilă, iar pe de altă parte, ridicându-ne deasupra 
raționamentelor, silogismelor şi toată cunoştinţa şi 
deasupra gândirii înseşi, să devenim cu totul ai en- 
ergiei dumnezeieşti printr-o percepţie inteligibilă, pe 
care Solomon mai dinainte a numit-o dumnezeiască 
simțire, să dobândim astfel necunoaşterea mai pre- 
sus de cunoaştere, adică mai presus de orice formă 
şi închipuire a faimoasei filosofii, dacă într-adevăr 
scopul acelei părți deosebite a ei, care este contem- 
plarea, ar fi într-adevăr cunoaşterea. 

52. Aşadar tocmai acest lucru căutându-l Fe- 
cioara — căci era de ultimă necesitate să se întâl- 
nească cu solii aceia către care aducea chezăşia — a 
aflat călăuză care duce la sfânta isihie care este 
oprirea minţii şi retragerea din lume, uitarea celor 
de jos, iniţierea în tainele cele de sus, lepădarea 

cugetării pentru aflarea a ceea ce este mai bun; 
această practică drept singură adevărată, temeiul în- 
săşi al adevăratei contemplări, al adevăratei vederi 
dumenezeieşti, şi ca să spunem mai propriu, singurul 
chip al adevăratei bune rânduieli din suflet. Căci, 
pe de o parte, virtutea este ca un leac atottămă- 
duitor pentru bolile sufleteşti şi pentru patimile cele 
rele înrădăcinate în suflet din uşurătate, iar pe de al- 
tă parte, contemplarea este rodul însănătoşirii sufle- 
tului, fiind ca un sfârşit şi un chip îndumnezeitor, căci 
prin aceasta s-a lucrat îndumnezeirea omului, iar nu 
prin vreo analogie întâmplătoare de rațiuni sau vi- 
ZIUNI — CăCI aceasta este pământesc şi omenesc —, ci 
prin petrecerea în isihie. Fiindcă, prin aceasta, 
nimicim pe cele de jos şi tindem către Dumnezeu, 
până la sfârşitul vieţii, perseverând zi şi noapte în 
rugăciuni şi cereri, în catul de sus al minţii ne 
apropiem de fericita şi neapropiată firea aceea. 

53. Şi astfel, cei care şi-au curăţit inima prin 
sfânta isihie, ÎI contemplă în ei înşişi pe Dumnezeu 
ca într-o oglindă, prin lumina cea mai presus de 
minte şi de simţire care este unită cu aceştia în chip 
de negrăit. Şi mărturia concentrată a acestei isihii, 
care este cea mai folositoare şi care îi sălăşluieşte 
împreună cu Dumnezeu pe cei care se folosesc de 
ea mai presus de orice, este Fecioara aceasta care a 
petrecut în aceasta, ca să spunem aşa, încă din fra- 
gedă pruncie. Şi numai ea între toţi şi încă pe când era 
doar un copil s-a retras la linişte în chip mai presus 

de fire, ea singură între toţi l-a purtat în pântece fără 
de sămânță pe Cuvântul şi Dumnezeu-Omul. 

54. Dar să insistăm acum puţin asupra cuvântu- 
lui ca să fie mai uşor de înţeles această mare taină 
pentru cei care au urechi. Eu preaslăvesc cu laude 
modul acela de vieţuire care îi ajută pe cei ce as- 
cultă să descopere calea mântuirii. Şi chiar dacă s-ar 
întâmpla ca ceva din cele spuse să fie greu de înţe- 
les şi nu uşor de cuprins din pricina împrăştierii 
minţii, socotesc că nu trebuie să îl aruncăm afară pe 
unul ca acela din curțile sfinte. Fiindcă nici noi nu 
ne abatem din calea care duce la viaţă, doar fiindcă 
este strâmtă şi îngustă (Mat. 7:13) Veniţi aşadar o! 
oameni cu suflet nobil, toţi câți nu puneţi înaintea 
aurului greu de procurat ţărâna cea uşor de aflat, 
adunându-vă mai curând fiecare mintea în voi în- 
şivă precum îşi strâng veşmintele în jurul lor cei 
care merg printr-o trecătoare strâmtă şi ridicaţi-vă 
totodată la înălțimea gândirii. Fiindcă celor care se 
târăsc pe pământ nu le sunt accesibile nici măcar 
treptele de jos ale acestei înălțimi ameţitoare. Dar 
pentru cei care şi-au depărtat mintea de cele mate- 
riale şi care, crezând cu tărie, cugetă în sine la viaţa 
Maicii Domnului: după chipul şi asemănarea lui 
Dumnezeu petrecută de ea în Sfânta Sfintelor 
nepătrunsă şi râvnind ceva dintre cele de acolo şi 
sârguindu-ne după putere să mergem împreună 
acolo, îndată vom avea, şi nu de departe, preafericit 


280 


OMILIA 53 


darul acela, al celor curaţi cu inima, de a vedea, în 
chip nevăzut, răsplătirile firii celei nemuritoare. 

55. Căci omul este lumea aceasta mare concen- 
trată într-una mică, răscrucea universului întreg, în- 
cununarea a toată zidirea lui Dumnezeu, fiindcă a 
fost adus întru fiinţă cel mai de pe urmă, aşa cum şi 
noi, atunci când alcătuim cuvântări, facem epiloguri. 
Căci oricine poate să vadă întregul univers ca o 
carte a Cuvântului autoipostatic. Aşadar acest om 
care reuneşte întru sine mintea şi simţirea într-una, 
pentru a amesteca cele fără de amestec cu cea mai 
bună înţelepciune, S-a folosit, ca de nişte mijlocitori, 
de cele mai subtile legături ale celor înalte, adică de 
imaginaţie, voinţă, dorinţă şi intelect. Şi precum la 
tetrada simţurilor noastre corespunde tetrada ele- 
mentelor lumii acesteia, aerul, focul, şi apa, şi apoi 
pământul, tot astfel a unit pe cele contrare şi le-a 
împăcat pe cele potrivnice, fără să lase la o parte 
Nici puterile, cele care se atrag reciproc. Şi astfel pe 
cât este de mare cantitativ universul acesta, tot atât 
de mare calitativ este omul. lar cât priveşte relaţia, 
sunt în comuniune unul cu altul, unul covârşind prin 
mărime, iar celălalt, prin inteligenţă. Şi se împreună 
unul tezaurizându-l pe celălalt precum într-o casă 
mare s-ar afla un lucru cu mult mai de preţ decât 
casa care îl conţine şi precum într-un palat împără- 
tesc — nu un împărat, căci aceasta ar fi ceva muritor — 
s-ar afla un potir împărătesc, palatul fund construit 
din pietre mari, ieftine şi uşor de găsit, iar celălalt, 

vasul acela împărătesc, din pietre mici, dar scumpe, 
nestemate şi rare. 

56. Dar cu cât este mai bună mintea decât cerul, 
care este icoana lui Dumnzeu şi care vede pe Dum- 
nezeu şi numai ea dintre toate cele din lume dacă 
voiește, poate să fie Dumnezeu, ridicând după sine 
şi neputinţa trupului? Dar cu cât depăşeşte simţirea 
pământul, căci nu numai că percepe măsurile, felu- 
ritele cantităţi şi calităţi ale acestuia, ci şi pe cele 
cereşti le atinge prin cunoaştere, percepând diferi- 
tele mişcări ale planetelor şi cunoscând periodici- 
tatea polimorfă, conjuncţiile şi opoziţiile astrelor 
cele de multe înţelesuri, şi de aici, s-a pus început, 
ca să zic aşa, pentru întreaga cunoştinţă a eterului? 
Şi cele dintre cer şi pământ sunt inferioare ca vred- 
nicie faţă de limita dintre minte şi simţire, deşi 
potrivit analogiei rațiunilor lor sunt acelaşi lucru, 
dar, din punctul de vedere al celor care le cuprind, 
diferă foarte mult. Căci simţirea este o putere iraţio- 
nală, cunoscătoare şi perceptivă prin simţuri, când 
obiectele sunt prezente, iar imaginaţia sau puterea 
imaginativă îşi are începutul de la aceasta, lucrează 
cele ale simţirii şi ale simţurilor atunci când obiec- 
tele lipsesc. lar intelectul, cum s-ar spune, lucrează 
în afara acestora, dar este totodată pasiv, ca unul 
care nu este în afara celor împărțite. lar voinţa, una — 
care îşi are obârşia în imaginaţie —, este iraţională, 
dar cealaltă, — care vine din intelect —, dimpotrivă, 
căci această facultate se poate naşte din ambele. lar 


282 


OMILIA 53 


gândirea intelectului este totdeauna rațională, dar 
procedează cu amănunţime, sfârşind în voinţa cea 
după rațiune. loate acestea ţin împreună şi lucrează 
prin cel dintâi organ sufletesc care este sufletul psihic 
şi care se află în creier. Şi nu există nimic care să fie 
organ al minţii, ci mintea este o substanţă de-sine- 
stătătoare şi subzistentă-prin-sine, care este activă 
prin sine chiar dacă se coboară pe sine însăşi la via- 
ţa intelectivă desfăşurată în suflet. 

57. Dar pentru ce am luat în discuţie acestea şi am 
făcut aceste distincţii acum? Şi pentru care pricină 
mai întâi am alcătuit această clasificare a felurilor vir- 
tuţilor, iar apoi a puterilor sufleteşti? Fiindcă semin- 
ţele acelora sunt de aici şi de aici îşi au ele existenţa. 
Aşadar, de Dumnezeu înțelepţită, Fecioara nu a avut 
a rodi doar de la acelea cea mai înaltă asemănare cu 
Dumnezeu, şi-a cercetat puterile sufleteşti dacă nu 
cumva ar putea afla vreo cale prin care ar dobândi 
unirea cu Dumnezeu. Şi fiindcă aplecările spre cele 
sensibile le-a aflat cu totul nepotrivite, ca unele care 
erau iraționale întru totul, iar voinţa şi gândirea, deşi 
puteri raţionale, totuşi nu întru totul desprinse de 
jugul simţurilor, adică de imaginaţie —, ba încă lucrând 
prin sufletul psihic ca printr-un organ —, a înţeles în 
chip înțelept, ceea ce şi Apostolul a spus după aceea, 
„că omul sufletesc nu primeşte cele ale duhului” (| 
Cor. 2:14) şi a căutat o vieţuire mai presus de acestea 
şi cu adevărat după minte şi cu totul neamestecată cu 
cele de jos, însetând după Dumnezeu în chip mai 

presus de fire şi după unirea supralumească cu El. 
Fiindcă precum nu este cu putinţă cuiva să înseteze 
doar după lumina sensibilă fără a înseta şi de soare, la 
fel stau lucrurile şi aici. 

58. Astfel, în chip potrivit şi firesc, a găsit drept 
cel mai înalt lucru numai sfânta şi dumnezeiasca 
dragoste ca fiind unica substanţă desăvârşită şi cu 
totul neîmpărţită dintre cele ale firii noastre. Aceasta 
culegând pe cele după intelect, în care îşi au funda- 
mentul cele ale ştiinţei care procedează, cam în chi- 
pul animalelor şerpuitoare, când prin sinteză, când 
prin analiză sau diferență, prin care unifică şi discer- 
ne, precum genul în raport cu speciile. Căci dacă 
pentru acestea şi prin acestea, mintea coboară la 
viața cea multiplă, având de mai înainte energiile 
necesare pentru toate acestea, atunci are fără în- 
doială şi o altă energie superioară care lucrează de 
la sine, căreia îi stă în putinţă a subzista prin sine. Însă 
mintea, fiindcă şi ea este o parte a trupului şi a toate 
câte sunt ale trupului, este unită şi cu el, dar, prin 
purtarea de grijă a dumnezeiescului har care o 
susține, ea poate să se ridice deasupra regimului 
acestuia — al multiplicităţii şi diversităţii — care o face 
să se târască pe pământ. Căci precum, desigur, şi 
un călăreț, are, în chip diferențiat, o energie mai 
bună decât cea de a ţine frâiele — nu numai când 
descalecă de pe cal, ci şi când este călare sau în car 
-, are această energie de la sine însuşi, afară numai 
dacă el însuşi, voind aceasta, s-ar dărui cu totul grijii 

frâielor. Aşadar şi mintea, dacă nu s-ar întoarce în 
întregime şi pururi la cele de jos, ar avea cea mai 
bună şi mai înaltă energie, şi anume, de la sine în- 
săşi, prin care, şi numai prin ea, s-ar uni cu Dum- 
nezeu, deşi ar fi cu mult mai greu pentru ea, prin 
legătura pe care o are prin fire de trup şi fiind 
împiedicată de cunoştinţele trupeşti şi de relaţiile 
felurite şi greu de ignorat, cu cele pământeşti, care 
vin din grijile vieţii. 

59. Aşadar de acestea, depărtându-se preacura- 
ta Fecioară încă de la începutul vieţii, a ieşit dintre 
oameni şi fugind de viaţa aceasta plină de pricini, a 
ales o viaţă nevăzută tuturor şi fără de căsătorie, pe- 
trecând în cele nepătrunse, unde, dezlegându-se de 
orice legătură materială, scuturându-se de orice re- 
laţie şi înălțându-se mai presus de însăşi orice grijă 
faţă de propriul trup, şi-a unit mintea cu întoarcerea 
către sine, cu paza minţii şi cu dumnezeiasca rugă- 
ciune neîncetată. Şi prin aceasta a devenit în în- 
tregime ea însăşi, stând mai presus de felurimea 
gândurilor prihănite şi, în chip simplu, mai presus 
de orice formă, a deschis o nouă cale comună şi ne- 
grăită către cer, ca să spunem aşa, tăcerea minţii. ŞI, 
consacrându-şi mintea acesteia, a depăşit toate făp- 
turile zidite şi a văzut o mai mare slavă a lui Dumnezeu 
decât cea arătată lui Moise, şi harul dumnezeiesc, 
care nu cade deloc sub puterea simţurilor, care este 
vederea contemplativă sfântă şi plină de bucurie a 
sufletelor şi minţilor nepătate. Şi împărtăşindu-se de 

această sfântă privelişte, Fecioara, potrivit sfinţilor 
imnografi, devine nor prealuminat al ploii celei cu 
adevărat vii, strălucirea Zilei celei de taină şi car de 
foc al Cuvântului dumnezeiesc. 

60. Căci în afara venirii harului, nu ar fi nici o 
minte care să afle dumnezeiasca simţire, nici nu ar 
putea vedea sau nici nu ar putea deveni cu adevărat 
subzistentă prin propria energie, după cum nici 
ochiul — având în sine însuşi putinţa de a vedea, în 
afara luminii — nu ar putea avea percepția luminii. 
Căci şi pentru cele veşnice, adică pentru cele de un 
chip cu Dumnezeu, El este lumină şi nimic altceva 
decât lumină, şi precum este soarele pentru cele 
sensibile, la fel este Dumnezeu pentru cele inteligi- 
bile. Şi iarăşi precum vederea, când este în lucrare, 
devine însăşi lumina şi se uneşte cu lumina şi cu lu- 
mina vede şi vede mai întâi de toate lumina care 
izvorăşte tuturor celor care au capacitatea de a 
vedea, în acelaşi chip, şi cel ce se împărtăşeşte de 
energia dumnezeiească, fiind el însuşi prefăcut prin 
dumnezeiasca prefacere, se face întreg el însuşi 
cum este lumina şi este împreună cu lumina şi vede, 
în chip cunoscător, împreună cu lumina pe cele 
care, în afara unui asemenea har inefabil, ar fi tutu- 
ror cu neputinţă de văzut, devenind nu numai mai 
presus de simţirile trupeşti, ci şi mai presus de tot 
ceea ce poate fi cunoscut de noi şi de cei care sunt 
mai presus de noi prin puterea naturii. Căci cei care 
şi-au curăţit inima, pe Dumnezeu Însuşi Îl văd după 

fericirea nemincinoasă a Domnului „Fericiţi cei cu- 
rați cu inima că aceia vor vedea pe Dumnezeu, 
Mat.5:8). lar Cel Care este lumină, după cuvântul 
cel mai grăitor de Dumnezeu al lui loan, fiul tunetu- 
lui, se sălăşluieşte şi luminează El însuşi pe cei care 
Îl iubesc pe EI şi sunt iubiţi de EI, potrivit făgăduin- 
ței Lui. Se arată, ca într-o oglindă, minţii curăţite, El 
fiind în Sine nevăzut, căci o astfel de formă nu se 
poate vedea în oglindă, precum este cu totul cu 
neputinţă a vedea oglinda şi, totodată, şi pe cel care 
a făcut oglinda. Căci acum, Dumnezeu este văzut 
de cei care s-au curăţit prin dumnezeieasca dragos- 
te, iar atunci, zice Apostolul, va fi văzut „faţă către 
faţă (| Cor. 13:12). 

61. Dar cine L-a iubit mai mult pe Dumnezeu 
decât cea pe care noi azi o cântăm cu sârguință? ŞI 
cine a fost mai iubită de Dumnezeu decât ea? Şi 
oare care altă făptură este mai curată decât ea sau 
care a mai fost de aceeaşi curăţie sau aproape de 
ea, în curăţie? Pentru aceasta şi fiind desăvârşită prin 
cele mai înalte contemplţii, lucrând pe cele înalte şi 
fiind unită cu Dumnezeu în acest chip, şi fiind sin- 
gura între cei din veac care s-a asemuit cu El, şi-a 
adus chezăşia aceasta în chip mai presus de fire 
pentru Noi şi, prin aceasta, a dus la împlinire nu nu- 
mai faptul că a dobândit această înălţare a minţii 
mai presus de cuvânt, ci, folosindu-se de aceasta 
pentru noi toţi, prin îndrăznirea către Dumnezeu, a 
lucrat ceva mare şi mai presus de toată măreţia. ŞI 

nu numai că a devenit după asemănarea lui Dum- 
nezeu, ci şi pe Dumnezeu l-a făcut după asemăna- 
rea oamenilor şi nu numai convingându-L, ci şi 
zămislindu-L fără de sămânță, L-a născut, în chip 
negrăit fund formată prin har de Dumnezeu — de 
aceea a şi fost numită „plină de har” de arhanghel — 
dar L-a şi format cu fire omenească pe Dumnezeu, 
fapt pentru care i s-a binevestit „bucură-te”. 

62. Cine va grăi minunile tale, Fecioară? „Şi cine 
va face auzite toate laudele tale?” (Ps. 105:2), 
Copila lui Dumnezeu? Căci ai devenit Maică a lui 
Dumnezeu, ai unit mintea cu Dumnezeu, ai unit pe 
Dumnezeu cu trupul şi L-ai făcut pe Dumnezeu, Fiul 
Omului şi pe om, fiul lui Dumnezeu, ai împăcat 
lumea cu Cel Ce a făcut lumea, iar cu fapta, ne-ai 
învăţat pe noi că se cuvine oamenilor cu adevărat a-L 
contempla pe Dumnezeu, nu doar prin simţire sau 
prin cuget, — căci aceasta ar fi cu puţin mai bun 
decât cele necuvântătoare — ci, dimpotrivă, că este 
cu mult mai bine să Îl contemplăm prin curăţia 
minţii şi prin participarea dumnezeiescului har prin 
care să ne hrănim de frumuseţea cea dumnezeiască 
nu prin cugete, ci prin nematerialnice atingeri. 

63. Dar ne-ai dăruit nouă şi aceasta, de a-L 
vedea pe cel Nevăzut în chipul şi asemănarea noas- 
tră, să ne apropiem în materie de Cel Nematerial şi 
Inefabil. L-ai hrănit cu hrana noastră pe Cel Ce este 
hrana îngerilor; ne-ai hrănit şi pe noi prin Cel ce îi 
hrăneşte pe îngeri cu hrana cea adevărată cerească 

şi nestricăcioasă şi pe oameni i-ai făcut de împre- 
ună-petrecere cu îngerii sau, mai degrabă, i-ai în- 
vrednicit de cinstiri încă mai mari, luând în pântece 
de la Duhul Sfânt, ai născut, în chip străin, o formă 
divino-umană şi de-o-fiinţă cu dumnezeiasca fire, şi 
ca să spunem aşa, ai făcut, negrăit, firea cea ome- 
nească co-părtaşă dumnezeirii. 

64. Căci se spune că împăratul Eusebie, — fundcă 
se pare că acesta îşi are numele din fapte —, aşadar se 
spune că acesta, când cei din jurul lui au fost odată 
biruiţi de sete, ridicându-şi dreapta către Dumnezeu 
a zis: „cu această mână cu care nu am luat viaţă î 
rog pe Dătătorul de viaţă , şi îndată nori grei s-au 
adunat din senin şi o ploaie repede a început să 
cadă de sus. lar pentru cei care o cinstesc în adevăr, 
Împărăteasa Fecioară, care şi-a ridcat mintea în 
Sfânta Sfintelor nepătrunsă, lepădându-se de toate 
cele de jos, în chip desăvârşit, sau, mai curând, nefiind 
unită cu acelea nici o clipă, zice: „cu mintea aceas- 
ta te rog, la care nimic din cele pământeşti nu s-a 
urcat , a făcut pământul cer, nu chemând norii care 
au ascultat de mulți alții, în multe rânduri, prin rugă- 
ciune, ci pe Însuşi Acela Care adună norii de la 
marginile pământului. Şi nici nu a călăuzit sufletele 
la ceea ce este vremelnic, prin ploaie, ci ne-a născut 
nouă însăşi Comoara tuturor bunătăţilor, Izvorul cel 
veşnic care ne izvorăşte nouă nedespărțit din sânurile 
Tatălui, Cuvântul cel Veşnic care şade mai presus 
de bolțile cele cereşti, Care ne dăruieşte nouă de 

acolo apa vieţii şi hrana care înveşniceşte şi fii ai lui 
Dumnezeu îi face pe toţi cei care se împărtăşesc de 
ea, dar nu simplu cu numele, ci îi face astfel prin co- 
muniunea cu dumnezeiescul Duh — o, negrăită dă- 
ruire! — celor care prin împărtăşirea cu trupul şi sân- 
gele lui Dumnezeu se unesc cu EI şi unii cu alţii. 

65. Aşadar să păzim unirea cu Dumnezeu şi unii 
cu alţii, lucrată în noi în chip sfânt prin legăturile 
dragostei. Să privim pururi către Părintele nostru 
ceresc. Să lepădăm de la noi pământul, ca să nu fim 
din pământ pământeşti, ca omul cel dintâi, ci pre- 
cum omul de-al doilea, Domnul din ceruri. „Sus să 
avem inimile” către El. Să contemplăm această 
mare vedere duhovnicească: firea noastră cea cre- 
ată înveşnicită împreună cu El prin nematerialnicul 
foc al dumnezeirii şi să lepădăm hainele cele din 
piele pe care le-am îmbrăcat prin cădere, să stăm în 
Sfânta Sfintelor arătându-ne noi înşine pământ sfânt 
prin virtute şi prin tinderea neabătută către Dum- 
nezeu, astfel încât să avem îndrăznire la Dumnezeu 
care vine în foc şi să alergăm la El ca să fim luminaţi, 
şi să ne înveşnicim împreună cu El, luminaţi fiind 
spre slava Luminii celei Preaînalte, a celei mai Înalte 
Stăpânii-de-o-strălucire în trei sori. 

66. Căreia se cuvine toată slava, stăpânia, cinstea 
şi închinăciunea, acum şi în vecii fără de sfârşit. 


Amin. 


